Ταξίδι με τρένο στην Κυανή Ακτή | Euronews\nΤαξίδι με τρένο στην Κυανή Ακτή\nΑπό Theodora Iliadi • ανανεώθηκε πριν: 18/07/2021\nΠνευματικά Δικαιώματα Euronews vía agencia\nΑπό τη Μασαλία το τρένο για την Κυανή Ακτή μπήκε ξανά στις ράγες διασχίζοντας τη Μεσόγειο. Η σιδηροδρομική γραμμή λίγο έλειψε να κλείσει μόνιμα το 2023.\nΌμως αυτή η μυθική γραμμή, την οποία κατασκεύασαν κυρίως μετανάστες στα τέλη του 19ου αιώνα και στις αρχές του 20ου αιώνα σώθηκε από το νέο ενδιαφέρον προς τους σιδηροδρόμους σε μια περίοδο οικολογικής μετάβασης, αλλά και από την πλούσια πολιτιστική κληρονομιά της.\n«Υπάρχουν πολλές εταιρείες που έχτισαν αυτή τη γραμμή. Ζήτησαν πολλούς εργάτες από την Ιταλία, την Πορτογαλία, την Ισπανία ακόμα και από τη Βόρεια Αφρική, κυρίως την Καβυλία» δήλωσε ο Ερίκ Μπανόν, οδηγός τρένων.\n23 τούνελ, 18 οδογέφυρες ανάμεσα σε βράχους και θάλασσα. Η τοποθεσία ήταν τεράστια. Πολλοί εργάτες έχασαν τη ζωή τους. 105 χρόνια μετά οι γαλλικοί σιδηρόδρομοι ανανέωσαν τις ράγες σε μήκος 24 χιλιομέτρων και ενίσχυσαν τα τούνελ και τις γέφυρες.\nΜια σημαντική επένδυση όπως λένε και οι τουρίστες.\n«Τα μικρά λιμανάκια εδώ κι εκεί. Ο ήλιος, η θάλασσα, οι ωραίες εικόνες της Μεσογείου. Είναι υπέροχο».\nΈνα από τα πιο όμορφα ταξίδια με τρένο στη Γαλλία.


Από τον Κώστα Σακκαλή, 13/12/2010 @ 12:48\nΧαλαρός και άνετος, με αέρα κάποιου που κατεβαίνει να παίξει ένα ήδη κερδισμένο παιχνίδι, ο Dave Surkamp μας υποδέχθηκε στα καμαρίνια του Ζυγού λίγο πριν την εμφάνισή του με τους Pavlov's Dog το Νοέμβρη. Η συζήτηση ξεκίνησε πριν το μαγνητοφωνάκι αρχίσει να γράφει περιστρεφόμενη γύρω από το νέο δίσκο αλλά και το νέο live cd που μόλις είχαν κυκλοφορήσει και την ύπαρξη του οποίου δε γνώριζα.\nΜια που το αναφέρατε και ήθελα να το ρωτήσω ας ξεκινήσουμε έτσι. Άκουγα τις live ηχογραφήσεις που υπήρχαν ως bonus υλικό στο "Lost In America"...\nD.S.: Ναι, ήταν σκόρπιες ηχογραφήσεις, χωρίς συνάφεια απαραίτητα μεταξύ τους, ακόμα και από διαφορετικές χρονικές περιόδους. Το κοινό μας εδώ και καιρό ζητούσε κάτι για να ικανοποιηθεί. Η δισκογραφική έκανε την αναζήτησή της και όντως βρέθηκαν κάποια πράγματα.\nΉταν καιρός, σκεφτόμουνα, να βγάλετε και ένα ζωντανό δίσκο που θα δείχνει τον τρόπο που παίζετε πλέον και τα παλιότερα τραγούδια σας. Ας πούμε μου αρέσει πολύ το πώς αλλάζεις ελαφρώς τη φωνητική μελωδία στο "Late November".\nD.S.: Καθώς ωριμάζεις, ωριμάζουν και τα τραγούδια σχεδόν ανεξάρτητα, μπορεί να μην το αντιλαμβάνεσαι καν. Μία ηχογράφηση δεν είναι παρά μία φωτογραφία της συγκεκριμένης χρονικής στιγμής. Ακόμα και δέκα λεπτά αργότερα να την έκανες μπορεί να είχε διαφορά. Εμείς έχουμε το δικό μας studio ηχογραφήσεων στο σπίτι μας και μπορεί να τραγουδήσω κάτι μία ή δύο φορές, μπορεί και 20, σε ένα διάστημα δύο εβδομάδων. Καμιά φορά, λοιπόν, τα φωνητικά που βάζω σε ένα τραγούδι ενώ παίζω ακουστική κιθάρα είναι τέλεια. Και κάποια στιγμή προσθέτεις ένα βιολί ή ένα μαντολίνο ή οτιδήποτε και ξαφνικά τα φωνητικά δεν είναι καλά πλέον. Νομίζω λοιπόν ότι κάτι αντίστοιχο συμβαίνει και στις ζωντανές ηχογραφήσεις. Όλες είναι ξεχωριστές, γιατί είσαι σε διαφορετική ψυχική κατάσταση κάθε φορά.\nΥπάρχει και η διαδραστικότητα με το κοινό...\nD.S.: Πάντα. Υποτίθεται ότι είναι διάλογος και τις καλές νύχτες όντως είναι.\nΩραία. Εγώ ερχικά ήθελα να ξεκινήσουμε αλλιώς. Υποθέτω ότι έχεις ακούσει τη φήμη, θέλω να το έχω και καταγεγραμμένο ότι δεν έχεις υπάρξει ποτέ νεκρός.\nD.S.: Θα γίνω όμως κάποια στιγμή!\nΈχεις κάποια ιδέα πώς ξεκίνησε αυτό; Είναι μόνο ελληνικό φαινόμενο;\nD.S.: Καμία ιδέα. Έχει εξαπλωθεί παντού. Πριν από έξι χρόνια παίζαμε σε ένα φεστιβάλ στη Γερμανία. Η κόρη μου ήταν μαζί μας γιατί έχει ωραία φωνή και καμιά φορά μας συνοδεύει στα υποστηρικτικά φωνητικά. Καθόταν λοιπόν σε μία γωνιά, ενώ εγώ στεκόμουν πιο δίπλα με δύο φίλους κιθαρίστες, τον Steve Hackett των Genesis και τον Kim Simmonds των Savoy Brown, και συζητούσαμε περί κιθαριστικών θεμάτων που αυτή βαριέται αφόρητα. Έρχεται λοιπόν ένα τηλεοπτικό συνεργείο από το Βερολίνο και νόμιζαν ότι αυτή είναι η βασική τραγουδίστρια των Pavlov's Dog, καθώς εγώ ήμουν, υποτίθεται, νεκρός. Οπότε της πιάνουν την κουβέντα και τη ρωτάνε «πώς αισθάνεσαι που τραγουδάς στη θέση του μακαρίτη του πατέρα σου;» και αυτή απάντησε: «ο πατέρας μου δεν αργεί ποτέ» (σ.σ. παρεξήγηση με τη λέξη «late», που στα αγγλικά έχει και τις δύο έννοιες). «Είναι εκεί στην άκρη και συζητάει για βαρετά πράγματα». Αυτή ήταν και η πρώτη φορά που το ανακαλύψαμε. Αντίθετα, λοιπόν, με την επικρατούσα άποψη, είμαι ακόμα ζωντανός.\nΑπό το 2007 και μετά φαίνεται ότι είστε και πάλι ιδιαίτερα δραστήριοι με κάθε πιθανό τρόπο. Συναυλίες, ηχογραφήσεις, επανεκδόσεις, solo ηχογραφήσεις κτλ. Πώς προέκυψε αυτό;\nD.S.: Στην πραγματικότητα αυτό ξεκίνησε από το 2005. Θα σου πω ακριβώς τί συνέβη. Κάναμε μία συναυλία για την επέτειο των 30 ετών μας στο St. Louis (σ.σ. η γενέτειρά του) το 2004 με τα αυθεντικά μέλη, πολλά από τα οποία δεν ήταν (πλέον) στα δικά μου μουσικά επίπεδα. Αλλά ήθελα από καιρό να παίξουμε, δεν ήταν θέμα χρημάτων, δεν έχω ανάγκη, απλώς θεωρούσα ότι ήταν σημαντικό να το κάνουμε με τον τρόπο που προέκυψε. Ο κουνιάδος μου είναι ο πρόεδρος μίας φιλανθρωπικής οργάνωσης που λέγεται «Make A Wish». Αυτό που κάνουν είναι να πραγματοποιούν μία οποιαδήποτε ευχή παιδιών που είναι άρρωστα ή και ετοιμοθάνατα. Το κάθε παιδί έχει τη δική του ευχή, ό,τι μπορείς να φανταστείς. Οπότε είχα πει ότι θα κάνω αυτή την εμφάνιση εφόσον όλα τα έσοδα πάνε στην οργάνωση αυτή. Την κάναμε, τη βιντεοσκοπήσαμε, είχαμε ένα κανονικό dvd και cd όλης της συναυλίας, με μόνο όρο τα λεφτά να καταλήξουν στα παιδιά. Έκανα συνεντεύξεις, οτιδήποτε μπορούσα για προώθηση, έδωσα και μία επιταγή για 160.000 δολάρια στη «Make A Wish». Όταν το έκανα αυτό υποτίθεται ότι θα κυκλοφορούσε και το cd και το dvd. Δύο από τα μέλη του συγκροτήματος όμως αποφάσισαν ότι είναι πιο σημαντικοί από αυτά τα ετοιμοθάνατα παιδιά και δεν υπέγραψαν την απαλλαγή από οποιαδήποτε χρηματική απαίτηση. Ήθελαν χρήματα.\nΝα υποθέσω ότι το ποιοί ήταν αυτοί δεν παίζει ρόλο;\nD.S.: Δεν παίζει ρόλο, δύο άτομα από την αυθεντική σύνθεση. Αυτοί ξέρουν ποιοι είναι. Θα μπορούσαν να κερδίσουν χρήματα στην πορεία. Θα μπορούσαμε να είχαμε περιοδεύσει, να βγάλουμε νέους δίσκους, οτιδήποτε. Οπότε είπα και εγώ ότι, ok, αυτό ήταν, αυτές οι ηχογραφήσεις δε θα κυκλοφορήσουν ποτέ και τα παιδιά δε θα πάρουν ποτέ τα χρήματα. Οπότε το πρώτο πράγμα που έκανα ήταν να κλείσω κάποιες εμφανίσεις, νομίζω στην Ιταλία, και αυτό ήταν το έναυσμα.\nΠροφανώς ήταν και η αντίδραση καλή και συνεχίσατε.\nD.S.: Α, ναι. Είναι τεράστια η ανταπόκριση. Κοίταξε, αν πάρω την κιθάρα μου να τραγουδήσω κάποιος κόσμος θα έρθει να με δει. Πάντα έτσι ήταν, ανεξάρτητα αν εγώ επέλεγα να μην το κυνηγήσω. Δεν το ευχαριστιόμουνα παλιότερα, κυρίως λόγω τέτοιων ανθρώπων που σου περιέγραψα, που είναι πάνω από όλα εγωιστές.\nΑς μιλήσουμε και για το νέο άλμπουμ, "Echo & Boo". Νομίζω ότι πάντα είχατε κάποια folk στοιχεία στον ήχο σας, αλλά σε αυτό είναι πιο έντονα από ποτέ.\nD.S.: Ναι, πάντα υπήρχαν. Ξεκίνησα να παίζω ακουστική κιθάρα. Από τα τρία μου παίζω μαντολίνο, ukulele, πιάνο ή hammond. Οι περισσότεροι στην οικογένειά μου έπαιζαν κάποιο όργανο και κυρίως η μουσική με την οποία μεγάλωσα ήταν αυτό που θα λέγαμε bluegrass.\nΕίναι ίσως και ο ήχος του βιολιού που σε πηγαίνει σε τέτοιες μουσικές περιοχές.\nD.S.: Οπωσδήποτε. Ξέρεις, όλοι οι βιολιστές προέρχονται από κλασικές σπουδές, δε μπορείς να μάθεις βιολί αν δεν περάσεις πρώτα από τον Μπαχ ή τον Μότσαρτ ή δεν ξέρω ποιον. Αλλά στην κλασική μουσική δε μπορείς να αυτοσχεδιάσεις. Είναι πολύ σημαντικό για μένα ο βιολιστής μου να μπορεί να αυτοσχεδιάσει στη στιγμή. Η Abbie Hainz το κάνει αυτό καλύτερα από όποιον έχω δει. Είναι τόσο καλή. Είναι πολύ σημαντικό αυτό στη μουσική μου. Γιατί το τραγούδι είναι πάντα ίδο, αλλά πρέπει να προσθέτεις κάτι από τον εαυτό σου.\nΘεωρείς ότι είναι ουσιώδης, λοιπόν, η συνεισφορά των μουσικών σου.\nD.S.: Πολύ! Αλλιώς είναι εγώ με τον εαυτό μου που είναι σαν αυνανισμός, σωστά;\nΜου έκανε πολύ εντύπωση το παραδοσιακό "Oh Susanna" και το πόσο καλά πέτυχε στην εκτέλεσή του στο νέο δίσκο. Ομολογώ ότι όταν είδα το tracklist δεν το πίστευα.\nD.S.: Σκέφτηκες τι δουλειά έχει εδώ ο Stephen Foster (σ.σ. συνθέτης του τραγουδιού), ε;\nΚάτι τέτοιο. Στη ροή του δίσκου όμως, με την εισαγωγή που έχει, δουλεύει πολύ καλά.\nD.S.: Είναι το κλασικό παρελθόν που όλοι έχουμε. Θέλω να κάνω μουσικές δηλώσεις όχι μόνο με τη φωνή μου. Και αυτό είναι ένα πολύ σκοτεινό κομμάτι μουσικής που αντιπροσωπεύει την Αμερική που καταρρέει. Αυτό που συμβαίνει δηλαδή τώρα. Ήθελα λοιπόν να φτιάξω μία μουσική δήλωση που να μην περιέχει ούτε λέξη.\nΚάτι σαν το "Star Spangled Banner" του Hendrix.\nD.S.: Ακριβώς! Θα έπρεπε να ξέρεις τί αισθάνεται ο συνθέτης και μόνο ακούγοντας τη μουσική, αυτό είναι το νόημα. Έβαλα λοιπόν αυτό το ορχηστρικό μέρος στο δίσκο και συνειδητοποίησα ότι την τελαυταία φορά που τα πράγματα ήταν τόσο άσχημα στην Αμερική ήταν κατά τον Εμφύλιο. Ο μεγαλύτερος συνθέτης εκείνη την περίοδο ήταν ο Stephen Foster, οπότε αυτό είναι το υποννούμενο που αφήνω.\nΤα τραγούδια του νέου δίσκου συνολικά είναι αποτέλεσμα επεξεργασίας παλιών συνθέσεων ή καρπός του νέου συγκροτήματος;\nD.S.: Συνθέτω όλη την ώρα. Τα συγκεκριμένα γράφτηκαν τα τελευταία 3-4 χρόνια και συγκεκριμένα για αυτό το άλμπουμ. Εξάλλου, όταν θέλω να γράψω μουσική για τους Pavlov's Dog πρέπει να γράφω με συγκεκριμένο τρόπο, εγώ έγραφα πάντα τα τραγούδια τους, άρα ορίζω και το πώς θα πρέπει να κινηθούν.\nΈχεις συγκεκριμένο στυλ κατά νου και διαφορετική συνθετική διαδικασία όταν γράφεις τραγούδια για τους Pavlov's Dog;\nD.S.: Ναι. Με το που ακούς για Pavlov's Dog, ας πούμε, εξαρχής σκέφτεσαι το βιολί. Ή ξέρεις ότι θα πρέπει να βάλεις και πλήκτρα, παρόλο που όλοι μας οι δίσκοι είχαν πολλές κιθάρες και ειδικά το νέο μας άλμπουμ έχει τόνους ακουστικών και ηλεκτρικών.\nΑν και πολλοί σας κατηγοριοποιούν στο είδος του progressive rock, νομίζω ότι οι συνθέσεις σου είναι πιο απλές, πιο κοντά στο ύφος ενός τραγουδοποιού, και τη διαφορά κάνουν οι ενορχηστρώσεις.\nD.S.: Εγώ δεν έχω δηλώσει ποτέ ότι είμαστε prog rock. Όλα μου τα τραγούδια μπορείς να τα αποδώσεις και με μία ακουστική κιθάρα ή ένα πιάνο. Για παράδειγμα το τραγούδι "Echo & Boo" το έγραψα έχοντας στο μυαλό μόνο τη φωνητική μελωδία. Και στέκεται και έτσι αυτόνομο. Το πρόβλημα με πολλά progressive rock συγκροτήματα ήταν ότι έπιαζαν πολύ καλά τεχνικά, αλλά δεν είχαν τραγούδια να υποστηρίξουν. Για μένα αν το τραγούδι δε λέει τίποτα, δεν αξίζει ο κόπος ή η όποια ενορχήστρωση εξαρχής. Δεν ξέρω, ίσως βρίσκομαι στην ενδιάμεση ζώνη ανάμεσα στα δύο είδη. Βέβαια, όλοι οι μουσικοί στους Pavlov's Dog ήταν και είναι εξαιρετικοί. Πάντα τη μουσική τη γράφουμε σε παρτιτούρες, σα να ήταν κλασική μουσική. Η διαφορά είναι η ένταση και τα όργανα που χρησιμοποιούμε.\nΜια που μιλήσαμε για το τί θυμίζει αμέσως τους Pavlov's Dog, ένα από τα βασικότερα είναι η φωνή σου. Πότε κατάλαβες το πόσο ιδιαίτερη είναι και μήπως αναρωτήθηκες ποτέ αν αυτό σε ταύτισε υπερβολικά με τους Pavlov's Dog και δε σου επέτρεψε να κάνεις κάτι διαφορετικό;\nD.S.: Αρχικά, από τα δεκάξι μου ακόμα, μου λέγανε ότι δε θα έπρεπε να τραγουδήσω.\n(σ.σ. πριν λίγα λεπτά είχε μπει στο δωμάτιο και η γυναίκα του, Sara, και ανέλαβε να απαντήσει στην ερώτηση)\nS.S.: Γνωριζόμαστε από τα 16 μας και ήταν μία πραγματικά ενδιαφέρουσα εξέλιξη. Όταν πρωτοξεκίνησε σκεφτόμουνα «χμμ... ενδιαφέρων ήχος». Ο ίδιος όμως ποτέ δεν είχε αμφιβολίες, πάντα του άρεσε η φωνή του. Είχε πολλή αυτοπεποίθηση.\nD.S.: Ναι, βέβαια, όταν τραγουδούσα κάτω από το σπίτι της δεν ήταν και τόσο εντυπωσιασμένη! (γέλια)\nΠοιό τραγούδι ήταν;\nD.S.: Το "Helpless" του Neil Young.\nΝαι, μπορώ να φανταστώ τη φωνή σου να ταιριάζει σε τραγούδια του Young. Τώρα που το αναφέρουμε, δεν έχετε κάνει πολλές διασκευές, αλλά έχετε ερμηνεύσει το "Today" των Jefferson Airplane στον τρίτο δίσκο σας.\nD.S.: Ήταν οι πρώτοι που μας πήραν μαζί σε περιοδεία, οι Jefferson Starship για την ακρίβεια. Αλλά δεν ήταν αυτό. Η δισκογραφική μας πίεζε για έναν τρίτο δίσκο, ενώ εγώ έκανα ό,τι μπορούσα για να φύγω από το συγκρότημα. Μας λένε λοιπόν «θα πρέπει να κάνετε κάποια διασκευή» και τους απάντησα (σ.σ. παίρνει ειρωνικό ύφος) «ω ναι, πολύ καλή ιδέα». Ε, αυτό ήταν απλά το πρώτο πράγμα που σκέφτηκα.\nΠοια είναι λοιπόν η ιστορία αυτού του δίσκου που δεν κυκλοφόρησε τότε; Δεν ήταν αρκετά καλός;\nD.S.: Σίγουρα δεν ήταν αρκετά καλός για εμένα. Κοίτα, εγώ ήμουν ο νεότερος στο συγκρότημα. Και όταν κάποιος είναι 20 χρονών και κάποιος άλλος 25, αυτή η διαφορά φαίνεται έντονα. Μετά το δεύτερο άλμπουμ μας, λοιπόν, και ενώ εγώ είχα γράψει όλα τα τραγούδια, οι άλλοι την είδαν αστέρες. Δεν κάθονταν να κάνουμε πρόβες και να δουλέψουμε. Αυτοί λοιπόν καλοπερνούσαν και εγώ ήμουν μπροστά στο πιάνο να γράφω τραγούδια. Τους βαρέθηκα λοιπόν και τους λέω «γράψτε εσείς το επόμενο άλμπουμ». Φτιάξαν λοιπόν demo, τα πήγαν στη δισκογραφική και αυτοί τρόμαξαν. Έξι άτομα και δεν είχαν γράψει ένα τραγούδι της προκοπής. Απλά δεν είναι συνθέτες. Επιστρέφει λοιπόν η δισκογραφική και μου λέει «πρέπει να γράψεις το νέο δίσκο». Εγώ όμως δεν είχα γράψει τίποτα μέχρι τότε και τα έγραψα όλα μέσα σε μία εβδομάδα. Μοναδική εξαίρεση το "Only You", που προοριζόταν για το "At The Sound Of The Bell". Αυτό είναι και το μοναδικό που αξίζει, μαζί με το "I Love You Still", που δε με άφησαν να το ηχογραφήσω όπως το είχα φανταστεί, με μαντολίνο κτλ., και για αυτό το επαναηχογράφησα στο "Echo & Boo". Τελικά λοιπόν ηχογραφήσαμε το δίσκο, αλλά ήταν όλοι τόσο κατεστραμμένοι που δε μπορούσαν να παίξουν καλά. Οπότε πήρα τις ταινίες και πήγα στη Ν. Υόρκη, όπου βρήκα φίλους μουσικούς από άλλα συγκροτήματα να παίξουν στο δίσκο, οι οποίοι δυστυχώς δεν αναφέρονται και στα credits. Είναι ο Jeff Baxter (Ultimate Spinach, Steely Dan, Doobie Brothers) στην κιθάρα, o Elliott Randall (Steely Dan) επίσης στην κιθάρα, o Jimmy Maelen στα κρουστά (Lou Reed, Roxy Music), πολλοί μουσικοί. Στο "I Love You Still" είναι ο Randall και ο Baxter που παίζουν κιθάρα μαζί. Δεν έχει να κάνει με Pavlov's Dog όπως καταλαβαίνεις.\nΚαι ισχύει ότι πήραν αντίγραφα μόνο τα μέλη του συγκροτήματος και αυτοί τα κυκλοφόρησαν σε όλο τον κόσμο;\nD.S.: Ναι, μέχρι που διεκδικήσαμε τα δικαιώματα και το κυκλοφορήσαμε πλέον επίσημα πριν μερικά χρόνια από τη Rockville, με αποκατεστημένο ήχο και επιπλέον τραγούδια.\nΜια που μιλάμε για μουσικούς που δεν αναφέρονται στα credits, ισχύει ότι και ο Hubert Laws που έπαιξε το solo του φλάουτου στο "Julia" δεν ήθελε να εμφανιστεί το όνομά του στο δίσκο;\nD.S.: Μιλάμε για το 1975-76. Οι jazz μουσικοί ντρέπονταν να εμφανίζονται σε rock συγκροτήματα.\nΕπικοινωνήσατε ποτέ ξανά; Ήρθε αυτός σε επαφή μαζί σου;\nD.S.: Όχι. Κι αν το έκανε ποτέ, θα έλεγα ότι σεβάστηκα την επιθυμία του και δεν έβαλα το όνομά του στο δίσκο (γέλια).\nΈνα σχόλιο για τους νέους τρόπους διάθεσης της μουσικής και επικοινωνίας με το κοινό; Το internet, το downloading κτλ.\nS.S.: Εμάς μας ωφέλησε πολύ. Δεν ξέρω αν θα βρισκόμασταν εδώ αν δεν υπήρχε το internet. Δεν ξέραμε καν ότι υπήρχε κοινό σε τόσο διαφορετικά μέρη. Οι δισκογραφικές δε θα σου το λέγανε. Ο ατζέντης μας μάς έκλεβε όλα τα λεφτά από τις πωλήσεις, δεν ξέραμε καν πού είχαμε επιτυχία. Το internet μας βοήθησε να καταλάβουμε ότι η μουσική μας είναι ακόμα ζωντανή.\nΚλείνοντας, μία λέξη για την Ελλάδα που μέσω και του ραδιοφώνου έχει αγαπήσει πολύ τους Pavlov's Dog και κυρίως το "Julia", γεγονός περίεργο, αφού το ελληνικό ραδιόφωνο δεν έχει και κάποια ιδιαίτερη παράδοση προς το rock.\nD.S.: Είναι ένα ρομαντικό τραγούδι και εσείς έχετε έναν ρομαντικό πολιτισμό και κάπου εκεί βρίσκεται η σύνδεση. Έχω μόνο καλές αναμνήσεις από τις εμφανίσεις μας στην Ελλάδα, δε χρειάστηκε πολύ προσπάθεια για να κερδίσουμε το κοινό, υπήρχε εξαρχής πολύ καλή σχέση.


Ekdromi.gr - 4* Anavasi Mountain Resort - Τζουμέρκα ✦ 2 Ημέρες (1 Διανυκτέρευση) ✦ 2 Άτομα ✦ Πρωινό ✦ 01/10/2020 Έως 30/04/2021 ✦ Ειδυλλιακή Τοποθεσία! - Όλα Τα Deals, Προσφορές, Κουπόνια\n4* Anavasi Mountain Resort – Τζουμέρκα ✦ 2 Ημέρες (1 Διανυκτέρευση) ✦ 2 άτομα ✦ Πρωινό ✦ 01/10/2020 έως 30/04/2021 ✦ Ειδυλλιακή τοποθεσία!\nΓια να το αγοράσεις με έκπτωση % στην τιμή των €74,00 θα ανακατευθυνθείς στη σελίδα του deal site Ekdromi.gr! Όλες οι προσφορές τα deals και κουπόνια από το deal site Ekdromi.gr στην καλυτερη τιμή μόνο εδώ!\nΚατηγορία: Ξενοδοχεία Tags: hotels, προσφορες ξενοδοχειων, Τζουμέρκα Brands: Ekdromi.gr.\n4* Anavasi Mountain Resort – Τζουμέρκα\nΔες περισσότερες λεπτομέρειες για 4* Anavasi Mountain Resort – Τζουμέρκα ✦ 2 Ημέρες (1 Διανυκτέρευση) ✦ 2 άτομα ✦ Πρωινό ✦ 0… και τους τρόπους πληρωμής για να το αγοράσεις στην ιστοσελίδα του dealsite Ekdromi.gr!\nΌλες οι προσφορές, deals, κουπόνια με εκπτώσεις έως 90% μόνο εδώ! Εδώ θα βρεις όλες τις προσφορές και τα deals από το deal site Ekdromi.gr στην καλυτερη τιμή! Αυτή η προσφορά έχει έκπτωση %! Για να δεις περισσότερες λεπτομέρειες και να το αγοράσεις στην τιμή των €74,00 θα μεταβείς στη σελίδα του deal site Ekdromi.gr!\nΗ προσφορα που βλεπεις ανηκει στην κατηγορια Ξενοδοχεία και στην ενοτητα με λεξη κλειδι εκδρομη προσφορες Deal για την πολη Τζουμέρκα και οπως αναφερει στη προσφορα μπορεις να μεινεις για 1 Διανυκτέρευση . Οι συμμετοχες που εχει μεχρι τωρα ειναι 100 . Πατωντας στο κοκκινο κουμπι -ΔΕΣ ΤΗΝ ΠΡΟΣΦΟΡΑ- μπορεις να το αγορασεις απο την ιστοσελιδα Ekdromi.gr\nNoble Suites – Αθήνα ✦ 2 Ημέρες (1 Διανυκτέρευση) ✦ 2 άτομα + 2 παιδιά έως 13 ετών ✦ Πρωινό ✦ 01/06/2020 έως 30/09 ...\nΤο Μπαλκόνι της Αγόριανης – Παρνασσός, Αγόριανη ✦ -30% ✦ 3 Ημέρες (2 Διανυκτερεύσεις) ✦ 2 άτομα ✦ Ημιδιατροφή ✦ 30 ...\n4* Apollo Resort Art Hotel – Κυπαρισσία ✦ 2 Ημέρες (1 Διανυκτέρευση) ✦ 2 άτομα ✦ Χωρίς Πρωινό ✦ 01/09/2020 έως 30/ ...\nΚυπαρισσία (1 Διανυκτέρευση)\n5* Grand Hotel Palace | Θεσσαλονίκη\nΒρισκεστε εδω: Αρχικη » Προσφορες » DEALS » Ξενοδοχεία » 4* Anavasi Mountain Resort – Τζουμέρκα ✦ 2 Ημέρες (1 Διανυκτέρευση) ✦ 2 άτομα ✦ Πρωινό ✦ 01/10/2020 έως 30/04/2021 ✦ Ειδυλλιακή τοποθεσία!


Μεγαλύτερο βάρος θα δοθεί στη Θεσσαλονίκη, όπου τα επιδημιολογικά δεδομένα είναι ανησυχητικά.\nΔημοσιευση: 27/10/2021 - 20:41\nΑκυρώνονται οι παρελάσεις, η μία μετά την άλλη, για την αποφυγή του συνωστισμού, λόγω της αύξησης των κρουσμάτων κορωνοϊού.\nΩστόσο, σε αστυνομικό κλοιό ασφαλείας θα τεθούν οι περιοχές στις οποίες θα γίνουν οι παρελάσεις, υπό τον φόβο συγκεντρώσεων αρνητών και αντιεμβολιαστών.\nΗ ΕΛΑΣ έχει εντολές για αυστηρές συστάσεις σε όσους δεν τηρούν τα μέτρα. Παράλληλα, θα επιβάλλει πρόστιμα για συνωστισμό και απομόνωση περιστατικών.\nΟι αστυνομικοί θα είναι, επίσης, σε επιφυλακή για «αυτοσχέδιες» παρελάσεις, ενώ θα υπάρχουν και αστυνομικές «ακτίνες» περιφρούρησης.\nΕπιπλέον, θα γίνει έρευνα για τυχόν «καλέσματα» που γίνονται μέσω διαδικτύου, ενώ θα κάνουν περιπολίες και με drones.\nΠαρελάσεις δεν θα γίνουν σε:\nΑπόφαση Χωρίς παρελάσεις οι εκδηλώσεις για την 28η Οκτωβρίου και στο Κιλκίς\nπαρελάσεις κορωνοϊός μέτρα ΕΛΑΣ


Με 153 υποψηφίους κατεβαίνει για πέμπτη φορά στις εκλογές ο Γιάννης Σγουρός - Εκλογές 2019 - Ειδήσεις\nΣτην ανακοίνωση ο συνδυασμός παραθέτει «ορισμένα χρήσιμα», όπως τα χαρακτηρίζει, «στατιστικά στοιχεία», μεταξύ των οποίων: Η Παράταξη με επικεφαλής τον Γ. Σγουρό συμμετέχει για 5η φορά σε αυτοδιοικητικές εκλογές στον δεύτερο βαθμό αυτοδιοίκησης. Το 2002, 2006 συμμετείχε στις εκλογές της αιρετής Νομαρχίας Αθηνών, το 2010 και το 2014 για την Περιφέρεια Αττικής.\nΕίναι η μόνη που έχει να επιδείξει τέτοια διάρκεια έναντι των ανθυποψηφίων της» με την για τρεις φορές αναδειξή της ως πρώτη δύναμη. Από το σύνολο 153 υποψηφίων είναι οι 91 άνδρες (59%) και 62 γυναίκες (41%).\nΟι συμμετέχοντας για πρώτη φορά στην παράταξη είναι 114 (75%), και όσοι έχουν συμμετάσχει έστω μία φορά 39 (25%) Επίσης συμμετέχουν 5 πρώην Δήμαρχοι (Μαρκοπούλου Μεσογαίας, Αγ. Παρασκευής, Αίγινας, Αχαρνών, Μεθάνων) και μεγάλος αριθμός αυτοδιοικητικών ως εγγύηση μιας διοίκησης με γνώση και εμπειρία.\nΟι υποψήφιοι προέρχονται από διαφορετικούς πολιτικούς χώρους, με διακεκριμένες επαγγελματικές δραστηριότητες.\nΦαρμάκης: Οι πολίτες της Δυτικής Ελλάδας δεν είναι «ιθαγενείς» Ποιους στηρίζει το ΠΡΑΤΤΩ στις περιφερειακές και τις δημοτικές εκλογές


Ολυμπιακός: Επαναφέρουν Ζαχάβι οι Ολλανδοί, λένε και για Βραζιλία - Fosonline\nΟλυμπιακός: Επαναφέρουν Ζαχάβι οι Ολλανδοί, λένε και για Βραζιλία\nΚυριακή, 08/05/2022 15:00\nΤο όνομα του Εράν Ζαχάβι ξαναμπήκε στην ερυθρόλευκη επικαιρότητα μετά την ανακοίνωσή του ότι αποχωρεί από την Αϊντχόφεν.\nΤα πράγματα με τον Εράν Ζαχάβι είναι λίγο - πολύ γνωστά. Ο Ολυμπιακός επιχείρησε να τον κάνει δικό του τον Ιανουάριο, δεν τα κατάφερε γιατί σε πρώτη φάση η Αϊντχόφεν δεν ήθελε να τον χάσει μεσούσης της σεζόν, ενώ και ο ίδιος ο Ισραηλινός επιθετικός λίγες μέρες αργότερα επιβεβαίωνε ότι η πρόταση που του είχε γίνει ήταν για 1,5+1 χρόνο.\nΤην Πέμπτη (5/5) ο Ζαχάβι υποστήριξε ότι αποχωρεί από την PSV και ότι θα αναζητήσει κάτι άλλο στην καριέρα του.\nΚάπου εκεί λοιπόν άρχισε ένας νέος κύκλος σεναρίων στην Ολλανδία, που θέλει τον Ισραηλινό να ξαναπέφτει στο τραπέζι του Ολυμπιακού. Μάλιστα, στο κόλπο βάζουν και ομάδες από την Βραζιλία (π.χ. Μποταφόγκο), όμως, οι Ολλανδοί θεωρούν ότι είναι πολύ πιθανό να παραμείνει και τη νέα σεζόν σε ομάδα που συμμετέχει στην Ευρώπη.\nΑπό τον Ολυμπιακό ως γνωστόν δεν επιβεβαιώνουν το παραμικρό. Ίσα-ίσα που το θέμα του Ζαχάβι το «χαμήλωναν» αισθητά και σε τέτοιο βαθμό που ήταν λες και δεν υπήρχε καν ως θέμα. Ωστόσο, ο ίδιος ο Ζαχάβι είχε επιβεβαιώσει τις επαφές με τους Πειραιώτες.\nΤί μπορεί να συμβεί ενόψει της νέας σεζόν; Θα φανεί στην πορεία... Για την ώρα, αυτό που προέχει για τους πρωταθλητές είναι να ολοκληρωθεί η σεζόν και από 18 Μαϊου να σηκώσουν τα μανίκια για να δουν πώς θα κινηθούν στο μεταγραφικό παζάρι. Ο Ζαχάβι φυσικά από την πλευρά του έχει πάντοτε ανοικτή την πόρτα!


"Στείλε μου το στήθος σου μια γυμνή φωτογραφία...": Σάλος με την Τατιάνα Στεφανίδου! - TV - Athens magazine\n"Στείλε μου το στήθος σου μια γυμνή φωτογραφία...": Σάλος με την Τατιάνα Στεφανίδου!\nΧαμός με τις αποκαλύψεις!\n12 Φεβρουαρίου 2019 08:57\nΟι αποκαλύψεις για την αυτοκτονία της Λίνας Κοεμτζή σοκάρουν! Οι γυμνές φωτογραφίες της φοιτήτριας που διέρρευσαν και την οδήγησαν στην αυτοκτονία! Τι πραγματικά συνέβη;\nΗ Τατιάνα Στεφανίδου έξαλλη αποκάλυψε όλα όσα συμβαίνουν στο διαδίκτυο με νεαρούς άνδρες να ζητούν γυμνές φωτογραφίες με το στήθος κοριτσιών, τις οποίες στην συνέχεια ποστάρουν στο διαδίκτυο!\nΟι αποκαλύψεις από την Τατιάνα Στεφανίδου σοκάρουν, η οποία στην χθεσινή της εκπομπή είχε καλεσμένους και τους γονείς του θύματος!


ΜΕΓΑΛΟΣ Ολυμπιακός και χωρίς τον αρχηγό! | Contra.gr\nΚΑΙ ΧΩΡΙΣ ΤΟΝ ΣΠΑΝΟΥΛΗ: Ο Ολυμπιακός πήρε μεγάλη νίκη στη Βαρκελώνη επικρατώντας με 69-67 της Μπαρτσελόνα του Γιώργου Μπαρτζώκα μετά από έξοχη εμφάνιση. Ηγέτης ο Πρίντεζης, κλειδί η άμυνα και η ψυχραιμία του Μάντζαρη στις τελευταίες βολές!\nΟΛΥΜΠΙΑΚΟΣ-ΜΠΑΡΤΣΕΛΟΝΑ (7η ΑΓΩΝΙΣΤΙΚΗ EUROLEAGUE) EUROKINISSI\nΟ Ολυμπιακός πήγε στη Βαρκελώνη χωρίς τον αρχηγό του και με τη σκέψη ότι και να χάσει τη μάχη δεν θα έχανε τον πόλεμο. Χωρίς άγχος κοντολογίς. Στο παρκέ όμως οι παίκτες του είχαν το μαχαίρι στα δόντια κατά το κοινώς λεγόμενο και παρουσιάστηκαν αποφασισμένοι να δώσουν τη μάχη.\nΟ Σφαιρόπουλος μετά το 20-14 του πρώτου δεκαλέπτου κατόρθωσε να συμμαζέψει την άμυνα της ομάδας του και να περιορίσει τη συγκομιδή της Μπαρτσελόνα προκαλώντας πολλά προβλήματα. Μόνο ο Ντόρσεϊ μπορούσε πλέον να απειλεί άμεσα τον Ολυμπιακό ο οποίος αφού μάζεψε τη διαφορά πέρασε και μπροστά.\nΟ Ντόμινικ Ουότερς με ψύχραιμες επιλογές βοήθησε πολύ σ' αυτό το διάστημα (39-44, 43-48) πριν η Μπαρτσελόνα ανακτήσει την αυτοκυριαρχία της και βοηθηθεί πολύ από τους Ράις και Κόπονεν. Ομως στο κρίσιμο τελευταίο πεντάλεπτο ο Ολυμπιακός όρθωσε και πάλι το ανάστημά του δυναμώνοντας την άμυνά του και στη ρακέτα και στην περιφέρεια.\nΕτσι. πέρασε μπροστά με το κάρφωμα του Μιλουτίνοφ, αύξησε τη διαφορά στους τρεις με το σουτ του Λοτζέσκι και παρά το γεγονός ότι δέχθηκε το τρίποντο από τον Κόπονεν πήρε τη νίκη με τις βολές του Μάντζαρη και την αποτελεσματική άμυνα στην τελευταία επίθεση πάνω στον Ράις.\nΜε λίγα λόγια, ο Ολυμπιακός μαθαίνει να ζει και χωρίς τον Σπανούλη κάνοντας ασκήσεις προσομοίωσης και για τα επόμενα χρόνια.\nΜπαρτσελόνα: Ράις 15, Ντόλμαν 5, Ντόρσεϊ 7, Κλαβέρ 4, Ναβάρο 3, Βεζένκοφ 2, Ολεσον, Κόπονεν 16, Ρενφρό 3, Τόμιτς 12 (9ρ).\nΟλυμπιακός: Γκριν 8, Μπιρτς 2, Γιανγκ 1, Παπαπέτρου 2, Ουότερς 8, Μιλουτίνοφ 6, Πρίντεζης 16 (9ρ), Παπανικολάου 8, Μάντζαρης 6, Λοτσέσκι 11, Αθηναίου 1


«Να ενημερώσουμε Κούμες, Δημητρίου, Σωτηρίου, Θεουλήδες, Νεοκλέους και λοιπούς, ότι τα εγκλήματά τους τα καταγράφουμε» | Protathlima.com\nΔείτε την ανάρτηση των οργανωμένων φίλων του ΑΠΟΕΛ.\nΤα όσα γίνονται τους τελευταίους μήνες εναντίον της ομάδας μας δεν θα περάσουν στο ντούκου. Ίσως κάποιοι πιστέυουν πως το γεγονός ότι το ΑΠΟΕΛ βρίσκεται φέτος σε άσχημη αγωνιστική κατάσταση, τους δίνει το δικαίωμα να ασελγούν πάνω του. Ίσως νομίζουν πως ο κόσμος του ΑΠΟΕΛ, λόγω της αγωνιστικής πορείας της ομάδας, δεν βλέπει τι γίνεται. Επειδή λοιπόν αυτοί οι κύριοι έχουν την ψευδαίσθηση πως λόγω της αποχής του κόσμου από τα γήπεδα μπορούν να κάνουν ότι θέλουν, είμαστε εδώ για να ενημερώσουμε Κούμες, Δημητρίου, Σωτηρίου, Θεουλήδες, Νεοκλέους και λοιπούς, ότι τα εγκλήματά τους τα καταγράφουμε..


Κλείνει η υπόθεση κατηγορίας του Assange για βιασμό μετά από 10 χρόνια\nHome / inet / Κλείνει η υπόθεση κατηγορίας του Assange για βιασμό μετά από 10 χρόνια\n20 Νοεμβρίου, 2019, 6:02 μμ by Teo Ehc Leave a Comment\nΈνας Σουηδός εισαγγελέας ολοκλήρωσε την έρευνα για την υπόθεση κατηγορίας βιασμού κατά του ιδρυτή της WikiLeaks, Julian Assange και τερματίζει την υπόθεση της δεκαετίας που είχε στείλει τον κατηγορούμενο στην εκκλησία του Λονδίνου για να αποφύγει την έκδοσή του.\nΠαρόλο που η απόφαση του εισαγγελέα μπορεί να προσβληθεί, πιθανώς κλείνει την υπόθεση, η οποία ξεκίνησε το 2010. Η δικηγόρος της γυναίκας δήλωσε ότι μελετά αν θα την προσβάλει.\nΟ Assange παραβίασε την εγγύηση στη Βρετανία για να αποφύγει πιθανή έκδοση και βρήκε καταφύγιο στην πρεσβεία το 2012. Τώρα βρίσκεται στη φυλακή που αγωνίζεται για την έκδοσή του στις Ηνωμένες Πολιτείες για hacking υπολογιστών και κατασκοπεία που αποκαλύφθηκαν αφού έφυγε από την πρεσβεία.\nΕνώ ο Assange βρισκόταν στην πρεσβεία, το κράτος ξεκίνησε να διερευνά όλες τις υποθέσεις, εκτός από μία από τις πολλές καταγγελίες για σεξουαλικά εγκλήματα που είχαν κατατεθεί αρχικά από δύο γυναίκες.\nΗ αναπληρωτής γενική εισαγγελέας Eva-Marie Persson άνοιξε εκ νέου την περίπτωση που δεν περνούσε από έρευνα μετά την αποχώρηση του Assange από την πρεσβεία, αλλά δήλωσε την Τρίτη ότι το πέρασμα του χρόνου σήμαινε ότι δεν υπήρχαν αρκετά στοιχεία για να κατηγορηθεί ο Assange.\n“Μετά από μια συνολική εκτίμηση του τι προέκυψε κατά τη διάρκεια της προκαταρκτικής έρευνας, τότε κάνω την εκτίμηση ότι τα αποδεικτικά στοιχεία δεν είναι αρκετά ισχυρά ώστε να αποτελέσουν τη βάση για την υποβολή κατηγορητηρίου”, δήλωσε σε συνέντευξη Τύπου. “Έχουν περάσει εννέα χρόνια. Ο χρόνος είναι ένας παίκτης σε αυτή την απόφαση.”\nΟ Assange, 48χρονος Αυστραλός, έχει επανειλημμένα αρνηθεί τους ισχυρισμούς για το σεξουαλικό έγκλημα, καλώντας τους μέρος ενός σχεδίου για να τον δυσφημήσει και να εξασφαλίσει την ενδεχόμενη μεταφορά του στις ΗΠΑ.\nΟ Σουηδός δικηγόρος του Assange, Per Samuelson, δήλωσε ότι γνωρίζει ότι οι Βρετανοί δικηγόροι δεν είχαν ακόμα τη δυνατότητα να επικοινωνήσουν με τον Assange στη φυλακή για να τον ενημερώσουν για τη σουηδική απόφαση.\n“Αυτό είναι το τέλος της σύνδεσης του Assange με το σουηδικό σύστημα δικαιοσύνης”, δήλωσε ο Samuelson. “Αλλά δεν είναι ευχαριστημένος με τον τρόπο με τον οποίο έχει αντιμετωπιστεί. Έχασε την πίστη στο σουηδικό σύστημα δικαιοσύνης πριν από χρόνια. ”\nΗ Elisabet Massi Fritz, δικηγόρος της γυναίκας, δήλωσε στο Reuters ότι αυτή και η πελάτης της θα συζητήσουν εάν θα ζητήσουν επανεξέταση της απόφασης για απόρριψη της υπόθεσης. Η σωστή απόφαση θα ήταν να ανακριθεί ο Assange στο Λονδίνο και στη συνέχεια να τον κατηγορήσουν με βιασμό, είπε.\n“Μετά τη σημερινή απόφαση, η πελάτης μου χρειάζεται χρόνο για να επεξεργαστεί όλα όσα συνέβησαν κατά τη διάρκεια αυτών των εννέα ετών για να μπορέσει να προχωρήσει με τη ζωή της”.\nΚλείνει η υπόθεση κατηγορίας του Assange για βιασμό μετά από 10 χρόνια was last modified: Νοέμβριος 20, 2019, 6:02 μμ by Teo Ehc\nUpdated on 20 Νοεμβρίου | 18:02 by Teo Ehc\nPrevious Post: « NSA: Δημοσίευσε μία προειδοποίηση για τους κινδύνους του TLSI\nNext Post: Ring: Επιβεβαίωσε ότι τα βίντεο ασφαλείας σπιτιών αποθηκεύονται από την αστυνομία »


Elancyl | Pharm24.gr\nΔΕΙΤΕ ΤΑ ΠΡΟΪΟΝΤΑ ELANCYL ΑΝΑ ΚΑΤΗΓΟΡΙΑ\nΑδυνατίστε και καταπολεμήστε την κυτταρίτιδα από την 7η ημέρα. Δείτε το νέο SLIM DESIGN 3D!\nΚαθημερινή φροντίδα σώματος. Επιλέξτε τα κατάλληλα προϊόντα για το δικό σας δέρμα!\nΟι ραγάδες μπορούν να προληφθούν & να μειωθούν όπως και οι ρυτίδες. Κάνετε πραγματικά τα απαραίτητα;\nTOP ΠΡΟΪΟΝΤΑ ELANCYL\nΔΕΙΤΕ ΟΛΑ ΤΑ BEST SELLERS ELANCYL\nΔΕΙΤΕ ΟΛΑ ΤΑ ΠΡΟΤΕΙΝΟΜΕΝΑ ELANCYL\nELANCYL, μία πρωτοπόρος σειρά στην περιποίηση του σώματος!\nΑδυνάτισμα, κομψό σώμα, τόνωση του δέρματος, εξάλειψη της κυτταρίτιδας...\nΑπό το 1971 είναι η καινοτόμος και εξειδικευμένη μάρκα στο αδυνάτισμα και στη φροντίδα του σώματος.\nΤο λείο δέρμα είναι όνειρο κάθε γυναίκας! Έχει όμως έναν μεγάλο εχθρό που ακούει στο όνομα κυτταρίτιδα.\nΜετά από 10 χρόνια έρευνας τα Εργαστήρια Elancyl φέρνουν την πρωτοπορία στην αγωγή κατά της κυτταρίτιδας χάρη στο λανσάρισμα του Slim Design με [Σύμπλεγμα Καφεΐνης] 3D.\nΈχει άμεσα ορατά αποτελέσματα αμέσως μετά την εφαρμογή. Προσφέρει άμεση, βέλτιστη λείανση του δέρματος και χάρη στον κισσό προσφέρει σύσφιγξη και βοηθά στην αποσυμφόρηση των αιμοφόρων αγγείων. H επανάσταση κατά της όψης φλοιού πορτοκαλιού. Ένα νέο συστατικό, η Σαλάσια (Γνωστή στην Ιατρική της Αγιουβέρδας) επιτρέπει να αποκτήσουμε εντατική λείανση της όψης φλοιού πορτοκαλιού για σφριγηλό, λείο & αναδιαμορφωμένο δέρμα\nΓια περισσότερα από 40 χρόνια η ELANCYL είναι η καινοτόμος και εξειδικευμένη μάρκα στο αδυνάτισμα, την καταπολέμηση της κυτταρίτιδας και τη φροντίδα του σώματος. Πάντα στην κορυφή, ανοίγει το δρόμο με μοναδικές καινοτόμες και αποτελεσματικές συνθέσεις .\nΣτην προσπάθειά της να σας βοηθήθει να διατηρήσετε ή να ανακτήσετε ένα όμορφο και νεανικό σώμα βάζει την έρευνα και την τεχνογνωσία στην υπηρεσία της ομορφιάς σας.... Γιατί, όταν η επιστήμη μιλάει τη γλώσσα του σώματος όλα γίνονται εφικτά.\n“Ένα καινοτόμο συστατικό το GP4G – πώς επιδρά στο δέρμα και στη λιπόλυση!”\nΗ κυτταρίτιδα και το τοπικό πάχος απασχολούν τις περισσότερες γυναίκες. Οι 8 στις 10 γυναίκες έχουν κυτταρίτιδα και άρα υπάρχει μεγάλο ενδιαφέρον για καινοτόμα προϊόντα που μπορεί να βοηθήσουν στην αντιμετώπισή της.\nΤο GP4G είναι νουκλεοτίδιο συσσωρευτής ενέργειας, το οποίο επιτρέπει στα κύτταρα να επιβιώνουν σε δύσκολες συνθήκες.\nΗ δράση του GP4G έχει κεντρίσει το ενδιαφέρον των επιστημόνων και έχουν γίνει πολλές μελέτες στο εργαστήριο για να αποδείξουν την ευεργετική του επίδραση στο δέρμα. Ακριβώς επειδή απελευθερώνει ενέργεια στα κύτταρα ενισχύει τις κυτταρικές λειτουργίες και τον κυτταρικό μεταβολισμό. Φαίνεται λοιπόν ότι αυξάνει τη δραστηριότητα των ινοβλαστών, των κυττάρων δηλαδή που είναι υπεύθυνα για την παραγωγή κολλαγόνου στο δέρμα. Η αυξημένη σύνθεση και εναπόθεση κολλαγόνου αυξάνει τη σφριγηλότητα των ιστών και δρα αντιγηραντικά.\nIn vitro μεταβολικές μελέτες στα λιποκύτταρα δείχνουν ότι μπορεί να μειώσει τη λιπογένεση (το σχηματισμό και εναπόθεση λίπους ) και να κινητοποιήσει τη λιπόλυση.\nΜια επιπρόσθετη δράση είναι η αύξηση της μικροαγγείωσης των ιστών, άρα η καλύτερη αιμάτωση, η μεγαλύτερη προσφορά θρεπτικών συστατικών και οξυγόνου και παράλληλα η ενίσχυση της απομάκρυνσης τοξικών ουσιών από τα κύτταρα. Μια πρωτοποριακή ιδέα είναι ο συνδυασμός του GP4G με λιποδιαλυτικές ουσίες, όπως η καφεΐνη. Η καφείνη, που είναι το δραστικό συστατικό σε πολλά προιόντα κατά της κυτταρίτιδας και του τοπικού πάχους, έχει την ιδιότητα να διεισδύει εύκολα στο δέρμα. Δημοσιευμένες φαρμακολογικές μελέτες υποστηρίζουν ότι προλαμβάνει την εναπόθεση λίπους στα κύτταρα και ότι διεγείρει τη λιπόλυση.\nΕίναι επίσης γνωστή για τις αντιοξειδωτικές της ιδιότητες. Αυξάνει την μικροκυκλοφορία του αίματος στο δέρμα και μειώνει την κατακράτηση υγρών. Η κεκρόπια (ένα φυτικό συστατικό) φαίνεται σε in vitro μελέτες να ενισχύει τη λιποδιαλυτική δράση της καφεΐνης. Μια συμπληρωματική δράση αυτών των δυο ουσιών είναι ότι επιδρούν σε δυο ξεχωριστά ένζυμα της λιπολυτικής διαδικασίας και με αυτό τον τρόπο ενισχύουν τη λιπόλυση. Τι γίνεται όμως όταν αυτός ο δραστικός συνδυασμός GP4G και λιποδιαλυτικών χρησιμοποιηθεί κατά τη διάρκεια του ύπνου; Σύμφωνα με πρόσφατες μελέτες οι επαρκείς ώρες ύπνου έχουν θετική επίδραση στο λιπώδη ιστό.\nΑντίθετα οι λίγες ώρες ύπνου μειώνουν την ανταπόκριση των λιποκυττάρων σε ορμόνες όπως η ινσουλίνη με αποτέλεσμα να ενισχύεται η εναπόθεση λίπους. Το λίπος είναι η αποθήκη ενέργειας για τον οργανισμό. Κατά τη διάρκεια του ύπνου μειώνονται οι καύσεις των λιπών, αφού ο περιορισμός της δραστηριότητάς μας ελαχιστοποιεί τις ανάγκες μας σε ενέργεια. H εφαρμογή του GP4G στο δέρμα δίνει ενέργεια στα λιποκύτταρα ώστε να συνεχίσουν τη μεταβολική τους δραστηριότητα.\nΚλινικές μελέτες αποδεικνύουν ότι η νυχτερινή τοπική εφαρμογή στις προβληματικές περιοχές μιας κρέμας που περιέχει GP4G, καφεΐνη και κεκρόπια προσφέρει ορατά αποτελέσματα από τη 14η ημέρα, τα οποία γίνονται ακόμη πιο εμφανή μετά από 28 ημέρες χρήσης.


Η Ανόρθωση τιμά τον Σωτήρη Μιχαήλ και μετονομάζει το γήπεδό της σε «Σωτήρειο» | Goal News Cy\nΑ' ΚΑΤΗΓΟΡΙΑΑΝΟΡΘΩΣΗΗ Ανόρθωση τιμά τον Σωτήρη Μιχαήλ και μετονομάζει το γήπεδό της σε...\nΗ Ανόρθωση τιμά σήμερα ένα αφανή και ανιδιοτελή εργάτη της. Εις μνήμη του Σωτήρη Μιχαήλ θα πραγματοποιηθεί σήμερα στις 18:30 η επίσημη μετονομασία του Αθλητικού Κέντρου της στη Λευκωσία σε «Σωτήρειο Αθλητικό Κέντρο».\nΟ αξεπέραστος σε προσφορά και αφοσίωση στο σύλλογο της Αμμοχώστου, Σωτήρης Μιχαήλ απεβίωσε στις 12 Απριλίου βυθίζοντας στο πένθος το κυπριακό βόλεϊ. Ο αείμνηστος Σωτήρης Μιχαήλ Χατζηκωνσταντής για 34 χρόνια, από το 1987 όταν επαναδραστηριοποιήθηκε στην προσφυγιά το γυναικείο τμήμα βόλεϊ της Ανόρθωσης, πρόσφερε καθημερινά και ανιδιοτελώς στην γυναικεία ομάδα.\nΗ εκδήλωση τελεί υπό την αιγίδα του έντιμου Υπουργού Υγείας πρώην προέδρου της Ανόρθωσης Μιχάλη Χατζηπαντέλα. Επιμνημόσυνη δέηση θα αναπέμψει ο Πανιερώτατος Μητροπολίτης Κωνσταντίας Βασίλειος. Προηγουμένως, o Δήμος Αγλαντζιάς θα μετονομάσει την οδό μπροστά από το Αθλητικό Κέντρο σε οδό Βαρωσίων.


Redmi Note 10 δεν φορτίζει - RedMi Note 10 (Mojito) - Xiaomi-Miui.gr\nRedmi Note 10 δεν φορτίζει\nΑυγ 16th 2021, 2:24pm\nΑγαπητά μέλη, καλώς σας βρήκα!\nΕίμαι κάτοχος εδώ και 4 μήνες ενός Redmi Note 10 4/128. Μέχρι χθες όλα άψογα, κανένα πρόβλημα!\nΧθες έπαθα το εξής: άδειασε η μπαταρία (ναι, το ξέρω ότι δεν πρέπει να το κάνουμε: η ώρα η κακιά, παίζει να είναι και η πρώτη φορά που έγινε αυτό) και το κινητό έκλεισε. Τελευταία ένδειξη που είδα ήταν νομίζω 5% και μετά από κάποια ώρα και χρήση έκλεισε.\nΕπέστρεψα σπίτι, το έβαλα να φορτίσει. Δεν έδειξε τίποτα στην οθόνη! Γνωρίζοντας ότι μετά από κλείσιμο λόγω αδειάσματος της μπαταρίας μπορεί να κάνει αρκετή ώρα να δείξει κάτι, το άφησα πολύ ώρα. Δεν άλλαξε τίποτα! Το άφησα πρακτικά από χθες το απόγευμα μέχρι και τώρα σε μπρίζα απευθείας σε τοίχο. Δείχνει να μην φορτίζει καθόλου. Τόσο ο φορτιστής όσο και το κινητό παραμένουν δροσερά, χωρίς καμιά ένδειξη στην οθόνη!\nΚοίταξα με φακό μέσα στην οπή που μπαίνει στο κινητό το καλώδιο, δεν βλέπω σκόνες ή κάτι άλλο κακό, και το καλώδιο κουμπώνει άνετα με το χαρακτηριστικό "κλατς"! Επίσης, ο φορτιστής (μαμίσιος) του κινητού δοκιμάστηκε με άλλα δύο Xiaomi Redmi Note (7 και 9) που έχω στο σπίτι διαθέσιμα και λειτουργεί κανονικά! Επίσης, δοκίμασα και το δικό μου κινητό με τους φορτιστές των δύο αυτών κινητών, αλλά τα ίδια!\nΕάν πατήσω το πλήκτρο power του κινητού και το κρατήσω πατημένο για λίγα δεπτερόλεπτα, βγάζει το λογότυπο "Redmi" και μετά δείχνει μια άδεια μπαταρία (μόνο το περίγραμμα της μπαταρίας, χωρίς κάτι μέσα στο περίγραμμα) για λίγο και σβήνει μετά πάλι η οθόνη.\nΤο κινητό είναι αγορασμένο από επίσημο μεταπωλητή, και προφανώς θα το πάω εάν πρέπει για σέρβις εντός εγγύησης, αλλά είπα να ρωτήσω μήπως έχει νόημα να δοκιμάσω κάτι πρώτα πριν το πάω (κάτι που φυσικά δεν θα ακυρώνει την εγγύηση). Για παράδειγμα: έχει νόημα να το αφήσω 2-3 μέρες συνδεδεμένο στον φορτιστή μήπως πάρει μπρος;\nΑυγ 17th 2021, 8:50am\nΆλλο καλώδιο ή/και φορτιστή δοκίμασες ?\nΑυγ 17th 2021, 9:39am\nΝαι, άλλα δύο.\nΑυγ 17th 2021, 9:55am\nΠίσω στο κατάστημα για έλεγχο και ότι σου πουν, μην το πολύ πειράζεις...\nΑυγ 17th 2021, 10:21am\nΕννοείται, καθόλου δεν το πειράζω! Απλά το έχω με τον φορτιστή συνδεδεμένο σε επιτοίχια μπρίζα, μήπως και πάρει μπρος (χλωμό...).\nΚαθαρά ακαδημαϊκά, ποιο θα μάντευες να είναι το πρόβλημα;\nΑυγ 17th 2021, 10:31am\nΣε αρκετές περιπτώσεις όταν αδειάσει τελείως η μπαταρία, θέλει "αφύπνιση" σε ειδικό μηχάνημα - φορτιστή...\nΜπορείς να δοκιμάσεις κάτι ακόμα, βάλε να φορτίσει σε usb θύρα υπολογιστή...μήπως με χαμηλή - σταθερή τάση αρχίσει να φορτίζει...\nΑυγ 17th 2021, 12:57pm\nΝαι, το δοκιμάζω ξανά και αυτό τώρα.\nΑυγ 17th 2021, 5:03pm\nΟ/H greatst έγραψε:\nΜπα, δεν άλλαξε κάτι! Την Πέμπτη θα το πάω στο κατάστημα που το αγόρασα για τις διαδικασίες που προβλέπει η εγγύηση.\nΕυχαριστώ για τις απαντήσεις και την βοήθεια!\nΑυγ 17th 2021, 10:14pm\nΑρκετά το πάλεψες και είναι η ώρα για να καλύψει το πρόβλημα η εγγύηση.\nΣου εύχομαι γρήγορη επισκευή και λύση στο πρόβλημά σου.\nΑυγ 17th 2021, 11:29pm\nΑρκετά το πάλεψες και είναι η ώρα για να καλύψει το πρόβλημα η εγγύηση.Σου εύχομαι γρήγορη επισκευή και λύση στο πρόβλημά σου.\nΕννοείται ότι θα επανέλθω για να ενημερώσω για το τι έφταιγε και ποια λύση δόθηκε!\nΣεπ 7th 2021, 8:31pm\nΤελικά επισκευάστηκε στα πλαίσια της εγγύησης. Εάν κατάλαβα καλά, έγινε αλλαγή του κυκλώματος φόρτισης (εάν το λέω σωστά).\nΣεπ 8th 2021, 1:15am\nΕφόσον σε κάλυψε η εγγύηση μια χαρά είσαι,,,\nκαιρός να χαρείς και πάλι την συσκευή σου χωρίς προβλήματα.\nredmi note 9 pro 5g (απο china)- ΔΕΝ ΜΠΑΙΝΕΙ FASTBOOT OR RECOVERY ---IS DEAD\nspyros xoyli - Μαρ 3rd 2021, 1:12pm\nΟκτ 26th 2021, 5:16pm


Η σκληρή αλήθεια για τα Social Media – WSG\nDigital Marketing Άρθρα 15/03/2018\tby maxoura\t138Views 0Reactions 0Comments\nΛίγο απ’ τα παλιά\nΉταν 2007 όταν αποφάσισα να δημιουργήσω λογαριασμό στο Facebook, θυμάμαι χαρακτηριστικά την χαρά που πήρα όταν βρήκα συμμαθητές & συμφοιτητές που είχα χρόνια να συναντήσω, παλιούς συναδέλφους ακόμα και συγγενείς. Πραγματικά ήταν μια ωραία εμπειρία, έβλεπα στιγμές από τις ζωές των πραγματικών μου φίλων ή ανθρώπων που γνώριζα και μου άρεσε να βλέπω αυτά που ήθελαν να μοιραστούν.\nΗ ροή πληροφοριών έρεε ευχάριστα, το Facebook είχε αποκτήσει τόση όση «νοημοσύνη» ώστε χωρίς προσπάθεια να βλέπω φωτογραφίες και status από ανθρώπους που όντως ήθελα. Όμως πέρα από ένα δίκτυο φίλων, υπήρχαν πολλά ευχάριστα παιχνίδια, χωρίς διαφημίσεις, που όλοι λίγο πολύ έχουμε παίξει. Κάπου όλοι νιώσαμε μια ελευθερία λόγου και έκφρασης, χωρίς πληρωμένα post και προ πάντων χωρίς το στρες του Like!\nΟι έμπειροι χρήστες, οι bloggers και οι marketers ανακάλυψαν πολύ γρήγορα την δύναμη ενός tweet και ενός update στο Facebook. Ήξεραν καλά ότι τα γεωγραφικά όρια είχαν πέσει και κάπως έτσι σε παγκόσμια κλίμακα πλέον, τα μέσα κοινωνικής δικτύωσης υιοθετήθηκαν ευρέος. Έτσι, λοιπόν, μέσα από τα Social Media δισεκατομμύρια περιεχομένου διακινούνταν καθημερινά, οδηγώντας brands σε παγκόσμια αναγνωσιμότητα.\nΜικρές επιχειρήσεις άρχισαν να ευδοκιμούν στο διαδίκτυο, γιατί απλά αυτό που έκαναν το έκαναν καλά. Άνθρωποι με δημιουργικότητα ήρθαν στην επιφάνεια και πολλές μικρές λαμπρές ιδέες ξεπηδούσαν από παντού.\nΤα μέσα κοινωνικής δικτύωσης δεν μας δημιούργησαν, απλώς μας επέτρεψαν να παρατηρήσουμε σε μεγαλύτερη κλίμακα τον κόσμο γύρω μας. Το μόνο που έπρεπε να κάνουμε είναι να μάθουμε να τα χρησιμοποιούμε.\nΚαι τότε το Facebook αποφάσισε να κάνει μια αλλαγή. Το «profile» απέκτησε έναν αδερφό το «Facebook Page» η αλλιώς η λεγόμενη «Σελίδα Facebook». Είναι η στιγμή που τα μέσα κοινωνικής δικτύωσης σέρβιραν τον εαυτό τους ως μάννα εξ ουρανού για κάθε μαρκετίστα, επιχειρηματία και εμπορικό σήμα. Ίσως και να ήταν, αφού ανεξάρτητα από το budget κάθε επαγγελματίας είχε την ευκαιρία του. Βέβαια τότε ίσως κανείς μας δεν σκέφτηκε ότι η Google και συγκεκριμένα τα Google Adwords απέκτησαν έναν σοβαρό ανταγωνιστή.\nΈνας έξυπνος αναλυτής δεδομένων είχε μια ιδέα «Θα σας πούμε τι είναι σημαντικό να δείτε και… θα προβάλλουμε διαφημίσεις στο timeline σας.»\nΗ προσέγγιση των οπαδών και φίλων στην επαγγελματικής σου σελίδα ή στο profile σου υπαγορεύεται πλέον από έναν ολοκαίνουριο αλγόριθμο (και όχι πλέον από εκείνην την τόση όση «νοημοσύνη»). Η οργανική κίνηση από τους fans εξαφανίστηκε εν ριπή οφθαλμού, αλλά τα έσοδα από διαφημίσεις αυξήθηκαν.\nΜε τον παλιό τρόπο που λειτουργούσαν τα Social Media, είχες την ευκαιρία να χτίσεις μια «υγιή» κοινότητα. Ακόμα και αν το κατάφερες και μάλιστα είχες περιεχόμενο που όλοι ήθελαν να μοιραστούν με πάθος, αυτό δυστυχώς γκρεμίζεται και κάποια στιγμή θα είσαι θαμμένος στην αφάνεια. Το Twitter πολύ γρήγορα ακολούθησε αυτόν τον δρόμο και το Instagram είναι ήδη στην διαδικασία.\nΚάπως έτσι τα κοινωνικά μέσα που ήξερα, έχουν πλέον πεθάνει. Αυτή την στιγμή είναι ακόμα ένα διαφημιστικό κανάλι (τύπου τηλεόραση) που πληρώνεις για να λειτουργεί προς όφελός σου.\nΗ σκληρή αλήθεια είναι ότι το ελεύθερο και δωρεάν οργανικό marketing δεν λειτουργεί όπως είχαμε συνηθίσει.\nΤα καλά νέα είναι ότι ακόμα και αν τα πράγματα έχουν αλλάξει έχουμε την ευκαιρία να εξελιχθούμε. Να, λοιπόν, τι μπορούμε να κάνουμε…\nΠρώτα από όλα πρέπει να γνωρίζεις καλά τις αλλαγές και τις τάσεις και στη συνέχεια θα πρέπει να κάνεις μια σειρά από κινήσεις:\nΕπικεντρώσου περισσότερο στην επισκεψιμότητα είτε αυτή προέρχεται από τα Social Media είτε από την ιστοσελίδα σου. Μετέτρεψε τους επισκέπτες ή τους fans σε πιστούς συνδρομητές σου. Με άλλα λόγια πάρε το email τους. Το email marketing δεν πρόκειται να φύγει σύντομα. Αυτή η τακτική σε βοηθάει να «ξεφύγεις» από κάθε αλγόριθμο του Facebook. Φρόντισε να έχεις κάτι να τους πεις. Το να συλλέγεις άσκοπα τα email των ανθρώπων δεν είναι καλή τακτική και ακόμα χειρότερα όταν δεν το κάνεις νόμιμα! Κάθε email που έχεις στην βάση δεδομένων σου πρέπει να είναι εκεί με την οικειοθελής συγκατάθεση του ιδιοκτήτή του.\nΕπένδυσε σε μια πλατφόρμα αυτοματοποίησης ψηφιακού marketing, ώστε να κάνεις πολλά περισσότερα σε λιγότερο χρόνο. Στις μέρες μας είναι απαραίτητα τα σωστά εργαλεία για να καταφέρεις να ανταπεξέλθεις σε έναν κόσμο όπου η κλιμάκωση του marketing έχει «σπάσει» τα Social Media και τις μηχανές αναζήτησης.\nΕπανατοποθέτησε το περιεχόμενο που μοιράζεσαι και σε άλλα δίκτυα. Πάρε τις καλύτερες δημοσιεύσεις σου από το Facebook και δημοσίευσε στο LinkedIN, στο Flipboard, στο Slideshare, στο Issuu κ.α.\nΣυνεχώς να «μετράς» τα αποτελέσματα των δημοσιεύσεών σου και επικεντρώσου σε αυτά που λειτουργούν καλύτερα. Ακόμα καλύτερα πρόσθεσε στην ομάδα σου έναν αναλυτή δεδομένων. Θα διαπιστώσεις ότι αν επικεντρωθείς μόνο σε αυτά που λειτουργούν θα έχεις καλύτερα αποτελέσματα.\nΑν είσαι σε θέση να υπολογίσεις σωστά το R.O.I. πλήρωσε για social media traffic, διαφορετικά συμβουλέψου έναν επαγγελματία.\nΜην στοχεύεις σε γρήγορα αποτελέσματα. Το παιχνίδι του ψηφιακού marketing δεν είναι σπριντ, είναι μαραθώνιος. Δημιούργησε έναν πυλώνα γύρω από αυτά που θέλεις να επικοινωνήσεις με τους άλλους. Δούλεψε πάνω σε αυτόν τον πυλώνα με όλους τους τρόπους, μέσω των μηχανών αναζήτησης, των Social Media κ.ο.κ.\nΝα θυμάσαι ότι το παιχνίδι στο marketing παίζεται πλέον στην εξειδίκευση. Για παράδειγμα αν πουλάς «παπούτσια» θα είναι άσκοπο να προσπαθείς να διεισδύσεις στο Internet με αυτή την λέξη, εκτός και αν είσαι η Nike. Θα ήταν προτιμότερο να προσπαθήσεις με κάτι τέτοιο «Αθλητικά ανατομικά παπούτσια στου Ζωγράφου».\nΤο ψηφιακό marketing είναι ένα πολυδιάστατο σύστημα που απαιτεί την κατανόηση του τρόπου με τον οποίο όλα συνδέονται. Η αναζήτηση, τα social, το email marketing, το περιεχόμενο και τα απαραίτητα εργαλεία αυτοματισμού είναι στο ίδιο μίγμα.\nΤα παλιά social media που όλοι γνωρίσαμε ήταν συναρπαστικά, αλλά εξελίχθηκαν. Τώρα αρκεί να εξελιχθούμε και εμείς.


Να δω τον Πάπα | Η Εφημερίδα των Συντακτών\nΗθελα να δω τον Πάπα, αλλά δεν τον πολυέδειχναν. Λίγες σκηνές βρήκα. Ο Πάπας χάιδεψε παιδικά κεφαλάκια πίσω από τα κάγκελα, αγκάλιασε όσους ήθελαν να τον αγκαλιάσουν. Κοντό το κάγκελο, επέτρεπε αγκαλιές, στο Κέντρο Υποδοχής και Ταυτοποίησης Λέσβου.\nΕνας πρόσφυγας ανέβηκε στο βήμα, εκεί που γινόταν η επίσημη υποδοχή και είχαν πάει υπουργοί και ιερείς, γραμματείς και φρουροί, και μίλησε με φόντο τις καλύβες του ΚΥΤ δίπλα στη θάλασσα. Ο Πάπας, άτομο πολύ επίσημο, καθόταν δίπλα του σε μια πολυθρόνα και τον άκουγε. Ο ομιλητής είναι από το Κονγκό, έναν χρόνο τώρα στην Ελλάδα, με τα δυο παιδιά να περιμένει. Συγκλονιστική η έστω στιγμιαία συνύπαρξή τους. Ευχαρίστησε τον Πάπα για τη βοήθεια, αρωγή το μετέφρασαν στα ελληνικά. Την έχουμε μάθει καλά την αρωγή, έστω κι αν δεν καταφέρνουμε να βρίσκουμε μια χαραμάδα διαφυγής από το σύστημα με τα κάγκελα, στο στρατόπεδο της Λέσβου, στο τείχος του Εβρου και στα άλλα μέρη της Ευρώπης που έχουν βαλθεί να τειχίζονται.\nΟλα αυτά έγιναν στο πλαίσιο μιας εθιμοτυπίας που φαίνεται ότι ο ίδιος ο Πάπας Φραγκίσκος καθιερώνει. Χορωδία προσφύγων τραγούδησε σπιρίτσουαλ, εκεί στον καταυλισμό. Χαιρετισμοί Προέδρου της Δημοκρατίας και υπουργού Εξωτερικών, αναφορές γεμάτες ευγένεια και αναγνώριση, αλλά κυρίως αυτή η άτυπη και απολύτως πρωτότυπη επαφή με τους ικέτες της Ευρώπης. Αγκαλιές, αγγίγματα και λόγια πολύ αντίθετα στο πνεύμα προσφυγοκυνηγιού που επικρατεί πολιτικά όλο και πιο έντονα στην Ευρώπη. Λόγια ενός ανθρώπου που δεν φοβάται να εκδηλωθεί αντίθετα στο ρεύμα. Θα χάσει οπαδούς; Μα η χριστιανική πίστη δεν έχει στο βάθος της κηρύγματα αγάπης και συμπόνιας; Θα επηρεάσει τους πιστούς; Ή απλώς θα καθιερώσει μια μικρή τελετή εξιλέωσης των καθολικών λίγο πριν από τα Χριστούγεννα;\nΑκόμα κι έτσι, αυτό το τελευταίο να συμβεί, ακόμα κι αν οι Πολωνοί, ας πούμε, που χτίζουν τείχος για να σταματούν τους πρόσφυγες, δεν επηρεαστούν καθόλου από το κήρυγμα του Πάπα και συνεχίσουν απτόητοι να υψώνουν το τείχος τους, βάλουν ωστόσο στο πρόγραμμα μια μέρα βαθιάς ενόχλησης από τις ίδιες τους τις πράξεις, κέρδος είναι.\nΑν έβρισκαν τρόπο να ανοίξουν μια χαραμάδα αληθινής υποδοχής προς τιμήν αυτής της εθιμοτυπίας, θα ήμασταν όλοι κερδισμένοι, έστω κι αν αργήσουμε να το καταλάβουμε.


Μεταγραφικό... καρέ για Ήλιο! - www.12sports.gr\n09:06 | Παρ 23 Οκτ, 2015\nΜε τέσσερις αθλητές ενισχύθηκε ο Ήλιος Ιαλυσού κατά τη διάρκεια της μετεγγραφικής περιόδου. Συγκεκριμένα αποκτήθηκε ο Βασίλης Κοψιάς, ο οποίος πριν από αρκετά χρόνια έπαιζε στον Ιβίσκο, καθώς επίσης και οι Χρήστος Καραγιάννης, Γιώργος Πλάτσης και Διονύσης Δημόπουλος που είχαν ξεκινήσει το μπάσκετ στον συντοπίτη Γ.Α.Σ. Αντίθετα η μοναδική απώλεια ήταν ο Τάκης Παπαγιάννης, ο οποίος αποφάσισε να παίξει στο 5ο ανοιχτό τουρνουά μπάσκετ με τα Modela, το προσεχές καλοκαίρι. Οι υπόλοιποι αθλητές παρέμειναν κανονικά στον Ήλιο, ο οποίος δύσκολα και φέτος θα αποφύγει την τελευταία θέση στον όμιλο Ρόδου.\nΤΟ «ΠΑΡΕ-ΔΩΣΕ» ΤΟΥ ΗΛΙΟΥ ΙΑΛΥΣΟΥ


Ξηροστομία Αρχεία -\nHome>Posts Tagged Ξηροστομία\nΜετάξι: Νέα θεραπεία για την ξηροστομία;\n7 Μαρτίου, 2022 vukentra51\nΑποχή από το κάπνισμα, φροντίδα των δοντιών και στο μέλλον ίσως και βλαστοκύτταρα με ίνες μεταξιού είναι οι πολύτιμοι σύμμαχοί μας για δροσερή αναπνοή. Στο… μετάξι έχουν επικεντρώσει τις έρευνές τους επιστήμονες από το πανεπιστήμιο του Τέξας σε μια προσπάθεια να δώσουν οριστική λύση στην ξηροστομία, μια από τις αιτίες κακοσμίας στόματος. Ειδικότερα, οι ερευνητές […]\n24 Ιουλίου, 2021 vukentra59\nH Παγκόσμια Ημέρα του Συνδρόμου Sjögren γιορτάζεται κάθε χρόνο στις 23 Ιουλίου,ημέρα γενεθλίων του Dr.Henrik Sjögren, Οφθαλμίατρου από τη Σουηδία,που διέγνωσε για πρώτη φορά το νόσημα το 1933.Το σύνδρομο Sjögren ή Αυτοάνοση Επιθηλίτιδα είναι ένα αυτοάνοσο ρευματικό νόσημα που προσβάλλει τους εξωκρινείς αδένες, όπως είναι οιδακρυϊκοί και οι σιελογόνοι αδένες. Μπορεί να εμφανιστεί είτε μόνο […]\n5 Δεκεμβρίου, 2020 vukentra159\nΈνας στους δύο πάσχοντες από διαβήτη αναπτύσσει τουλάχιστον μία φορά στη ζωή του στοματικά και οδοντικά προβλήματα που σχετίζονται με τα αυξημένα επίπεδα σακχάρου στο αίμα του. Μάλιστα σε πολλές περιπτώσεις, ο διαβήτης γίνεται αντιληπτός από τον ειδικό οδοντίατρο ή ορθοδοντικό, στο πλαίσιο της εξέτασης για οδοντικά ή ορθοδοντικά προβλήματα. Αυτό είναι το συμπέρασμα ολοένα […]


3ος στην Ευρώπη ο «ΓΣΠαναθρεμμένος» κολυμβητής Χρήστου!\n21 Μαϊ, 2022 Τελευταία ενημέρωση 12:33, 21 Μαϊ 2022\nΑνδρώθηκε κολυμβητικά στον ΓΣΠ. Ακόμη και τώρα όταν είναι σε φάση προετοιμασίας συνεχίζει να κάνει τις προπονήσεις του στο κολυμβητήριο της Χωράφας.\nΜεγάλη επιτυχία για τον κολυμβητή Απόστολο Χρήστου η κατάκτηση της τρίτης θέσης στο Ευρωπαϊκό Πρωτάθλημα που διεξάγεται στο Λονδίνο, κομμάτι της οποίας για όσους είμαι γνώστες του αθλήματος αντανακλά και στην εξαιρετική δουλειά που παραδοσιακά γίνεται στον Γυμναστικό Σύλλογο Περιστερίου.\n«ΓΣΠαναθρεμμένος» ο Απόστολος Χρήστου …παραδόθηκε έτοιμος και αποχώρησε πριν από δύο χρόνια για να πάει στον Ολυμπιακό. Απλά άλλαξε ομάδα και προπονητή, τίποτα άλλο.\nΟ Έλληνας πρωταθλητής τερμάτισε λοιπόν στην 3η θέση στο ύπτιο στα 100 μέτρα, με χρόνο 54.19, στο πανευρωπαϊκό πρωτάθλημα το οποίο διεξάγεται στο Λονδίνο.\nΟ Απόστολος Χρήστου ήταν στα φαβορί για την κατάκτηση του χρυσού μεταλλίου, καθώς είχε τον καλύτερο χρόνο ανάμεσα στους 16 κολυμβητές με 53.36, αλλά στον τελικό δεν τα κατάφερε. Κατέκτησε όμως το χάλκινο μετάλλιο, το οποίο είναι το 17ο στην ιστορία της χώρας μας στο σπορ στα ευρωπαϊκά πρωταθλήματα και το 12ο χάλκινο.\nΤελευταία τροποποίηση στις Πέμπτη, 19 Μάιος 2016 14:38\nΠερισσότερα σε αυτή την κατηγορία: Στον αφρό ο ΓΣΠ, 4ος στην Ελλάδα, 1ος στην Δυτική Αθήνα »


Μάσκες και COVID-19: 3 Σημαντικά Σημεία που Πρέπει να Προσέξουμε - Γ Παθολογική Κλινική Ερρiκος Ντυνάν Hospital Center\nΕίναι γνωστό σήμερα ότι η χρήση της χειρουργικής μάσκας στα νοσοκομεία μπορεί να περιορίσει σημαντικά την εξάπλωση των λοιμώξεων του αναπνευστικού συστήματος. Αν και υπάρχει πληθώρα δεδομένων σχετικά με τη χρήση μάσκας στα νοσοκομεία, τα δεδομένα ερευνών σχετικά με τη χρησιμότητα της χειρουργικής ή πάνινης μάσκας από το κοινό σε χώρους εκτός νοσοκομείου είναι πολύ περιορισμένα.\nΟι χειρουργικές μάσκες περιλαμβάνουν αρκετές στιβάδες από πλαστικό, οι οποίες μπορούν να φιλτράρουν αποτελεσματικά πολύ μικρά σωματίδια, όπως για παράδειγμα τα σταγονίδια με τα οποία μεταδίδεται ο SARS-CoV-2 (ο ιός που προκαλεί COVID-19). Οι χειρουργικές μάσκες φέρουν επίσης επίσης μία εξωτερική αδιάβροχη στιβάδα και μία εσωτερική απορροφητική στιβάδα.\nΑν και οι πάνινες μάσκες δεν προστατεύουν εξίσου αποτελεσματικά με τις χειρουργικές μάσκες, προσφέρουν κάποιου βαθμού προστασία καθώς μπορούν να φιλτράρουν ορισμένα μεγάλα σταγονίδια που εκπνέονται από το χρήση, προστατεύοντας έτσι άλλα άτομα από τον ιό. Η ικανότητα μίας πάνινης μάσκας να προστατεύει από τον ιό εξαρτάται και από τη σύνθεσή της. Οι πάνινες μάσκες με πολλές στιβάδες είναι πιο αποτελεσματικές στο φιλτράρισμα σωματιδίων, ωστόσο υγραίνονται ταχύτερα και καθιστούν δυσκολότερη την αναπνοή σε σχέση με τις πάνινες μάσκες που φέρουν μία μόνο στιβάδα.\nΤο ερώτημα επομένως δεν είναι αν οι πάνινες μάσκες είναι εξίσου αποτελεσματικές με τις χειρουργικές (γνωρίζουμε ότι δεν είναι), αλλά αν υπάρχουν σημαντικοί κίνδυνοι από την ευρεία χρήση τους στον πληθυσμό.\nΌταν αποφασίζουμε αν ένα μέτρο πρόληψης πρέπει να εφαρμοστεί σε μεγάλη κλίμακα, είναι σημαντικό να σταθμίζουμε τα οφέλη και τους κινδύνους.\nΤα 3 Σημαντικά Σημεία\nΤο πρώτο σημείο που πρέπει να εξεταστεί σχετικά με τη χρήση μάσκας είναι το γνωστό ως ‘Peltzman effect’, σύμφωνα με το οποίο η εφαρμογή ενός μέσου προστασίας, όπως για παράδειγμα η χρήση ζώνης ασφαλείας στα αυτοκίνητα, οδηγεί σε επικίνδυνες συμπεριφορές, όπως για παράδειγμα υπερβολική ταχύτητα. Αυτό συμβαίνει γιατί ο οδηγός πιστεύει ότι είναι προστατευμένος επειδή φοράει ζώνη, επομένως μπορεί να οδηγεί σε μεγαλύτερη ταχύτητα χωρίς κινδύνους. Στα πλαίσια του COVID-19, αρκετοί επιστήμονες υποστηρίζουν ότι η χρήση μάσκας δημιουργεί ένα αίσθημα ασφάλειας και επομένως, αρκετοί άνθρωποι σταματούν τη συμμόρφωση με άλλα μέτρα προστασίας, όπως για παράδειγμα το πλύσιμο των χεριών ή την κοινωνική αποστασιοποίηση.\nΑν και δεν υπάρχουν δεδομένα για το φαινόμενο αυτό στην παρούσα πανδημία, ορισμένες έρευνες ρου παρελθόντος έδειξαν ότι πράγματι οι περισσότεροι άνθρωποι πλένουν λιγότερο συχνά τα χέρια τους όταν φορούν μάσκα.\nΔεύτερον, προκειμένου να προσφέρουν οφέλη, οι μάσκες πρέπει να χρησιμοποιούνται σωστά κατά σε όλες τις αλληλεπιδράσεις με άλλα άτομα. Οι περισσότερες έρευνες μέχρι σήμερα (πριν την πανδημία) δεν εξέτασαν ειδικά το ποσοστό συμμόρφωσης με τη χρήση της μάσκας. Αυτές που εξέτασαν ειδικά το παραπάνω ανέφεραν διάφορα ποσοστά συμμόρφωσης.\nΕίναι σημαντικό να σημειωθεί, ωστόσο, ότι όσο σοβαρότερη είναι μία νόσος, τόσο υψηλότερα είναι τα ποσοστά συμμόρφωσης των ασθενών με τα μέτρα πρόληψης, κάτι που παρατηρείται και στην παρούσα πανδημία. Ιδιαίτερα λαμβάνοντας υπόψη τον υψηλό αριθμό περιστατικών και θανάτων από τον COVID-19, είναι σαφές ότι τα ποσοστά συμμόρφωσης με τα μέτρα πρόληψης του ιού, είναι αρκετά υψηλά.\nΤρίτον, οι μάσκες αποτελούν μία οδό μετάδοσης ή επάγουν άλλες συμπεριφορές που ενισχύουν τη μετάδοση του ιού, όπως για παράδειγμα το άγγιγμα του προσώπου. Προκειμένου να προληφθεί ο παραπάνω κίνδυνος, οι μάσκες πρέπει να τοποθετούνται και να αφαιρούνται με τον προβλεπόμενο τρόπο.\nΟ μέσος άνθρωπος αγγίζει το πρόσωπό του 15-23 φορές την ώρα. Μία μάσκα που δεν εφαρμόζει σωστά ή έχει κατασκευαστεί από υλικά που προκαλούν ερεθισμό, μπορεί να αυξήσει τη συχνότητα που κάποιος αγγίζει το πρόσωπό του. Αν αγγίξουμε την εξωτερική επιφάνεια της μάσκας και στη συνέχεια ακουμπήσουμε άλλες επιφάνειες, όπως πόμολα ή το τραπέζι, μπορεί να τις μολύνουμε με σωματίδια του ιού.\nΑν και η χρήση μάσκας είναι υποχρεωτική σήμερα σε αρκετά σημεία, όπως για παράδειγμα τα μέσα μαζικής μεταφοράς, δεν πρέπει να ξεχνάμε ότι η μάσκα δεν αρκεί. Κατά συνέπεια, δεν πρέπει να αμελούμε την εφαρμογή των υπολοίπων μέτρων πρόληψης, όπως το πλύσιμο των χεριών και η κοινωνική αποστασιοποίηση.


Άγης Βερούτης: Με τα δικά μου λεφτά ρε; | mononews\nΆγης Βερούτης: Με τα δικά μου λεφτά ρε;\n12 Ιουλίου 2016 19:33 Τελευταία ενημέρωση:8:22 μμ\nΣυνέβη σήμερα το πρωί. Πάω στην τράπεζα που έχουμε καταθέσει τα χαρτιά φοίτησης σε χώρα της Ευρώπης, της μεγάλης κόρης μου, ώστε να μπορούμε να της στέλνουμε κατόπιν άδειας του ελληνικού κράτους χρήματα για φαγητό και ενοίκιο. Πάμε λοιπόν να στείλουμε την εγγύηση και το πρώτο ενοίκιο για να μην μείνει στο δρόμο το Σεπτέμβριο.\nΑφού συμπληρώνουμε όλα τα χαρτιά η τραπεζική υπάλληλος μας ζητάει αποδεικτικό πως όντως σπουδάζει, ώστε να μας επιτρέψουν να εξάγουμε ΤΑ ΔΙΚΑ ΜΑΣ ΧΡΗΜΑΤΑ σε άλλη ευρωπαϊκή χώρα.\nΠαίρνω τηλ. το πανεπιστήμιο, λέω πως τηλεφωνώ από την Ελλάδα και με συνδέουν με μια ευγενέστατη κυρία Η ΟΠΟΙΑ ΑΔΥΝΑΤΕΙ ΝΑ ΚΑΤΑΛΑΒΕΙ ΤΙ ΑΚΡΙΒΩΣ ΧΑΡΤΙ ΤΗΣ ΖΗΤΑΩ. Μετά από 10′ αδυναμίας συνεννόησης μου κλείνει το τηλέφωνο.\nΜιλάω στην κυρία τραπεζική υπάλληλο της Πειραιώς που μου εξηγεί πως το χαρτί αυτό είναι απαραίτητο για να αποφευχθεί η παρανομία να ΕΞΑΓΟΥΜΕ ΤΑ ΔΙΚΑ ΜΑΣ ΛΕΦΤΑ ΣΕ ΑΛΛΗ ΕΥΡΩΠΑΪΚΗ ΧΩΡΑ ΧΩΡΙΣ ΝΑ ΠΛΗΡΟΙ Η ΚΟΡΗ ΜΟΥ ΤΙΣ ΚΡΑΤΙΚΕΣ ΠΡΟΔΙΑΓΡΑΦΕΣ.\nΜου εξηγεί πως κινδυνεύει να χάσει τη δουλειά της αν στείλει την Αίτηση Εξαγωγής Συναλλάγματος χωρίς το πιστοποιητικό συνέχισης φοίτησης.\nΞΑΝΑΠΑΙΡΝΩ ΤΟ ΠΑΝΕΠΙΣΤΗΜΙΟ:\n– Μιλάω πλέον σπαστά αγγλικά και ζητάω συγγνώμη που τηλεφωνώ από την Αφρική.\n– Εξηγώ πως στην Αφρική ζητούν ειδικό χαρτί για εξαγωγή συναλλάγματος.\n– Με συνδέουν με ειδική σύμβουλο του πανεπιστημίου για Αφρικανούς, την κ. Ρουθ, ενώ στην αναμονή των 30″ σε άπταιστα αγγλικά και κάποια αφρικανική γλώσσα εξηγούν πως θα με βοηθήσει άμεσα η ειδική σύμβουλος.\n– Σε περίπου 45″ η κ. Ρουθ έχει καταλάβει τι χρειάζομαι. Μου εξηγεί πως θα το σκανάρει στα επόμενα 3′ και θα το στείλει στο email της κόρης μου λόγω του νόμου προστασίας των προσωπικών δεδομένων. Με ευχαριστεί που η κόρη μου επέλεξε να φοιτά στο πανεπιστήμιο τους.\nΣτο 1′ λεπτό έχουμε κλείσει το τηλέφωνο.\n– Δυο λεπτά αργότερα τηλεφωνώ στην κόρη μου που έχει λάβει το σκαναρισμένο και υπογεγραμμένο Πιστοποιητικό Συνέχισης Φοίτησης, και μου το στέλνει άμεσα.\n– Το προωθώ στην κυρία τραπεζική υπάλληλο και ολοκληρώνει το έμβασμα.\nΣυμπέρασμα: ΕΙΜΑΣΤΕ ΧΩΡΑ ΤΗΣ ΑΦΡΙΚΗΣ\nΥΓ: Όποιος δεν το αποδέχεται αυτό να πάει στον ΟΑΕΕ να κόψει τις φλέβες του, όπως ο κύριος σήμερα που τον έφερε στο μη-παρέκει ο γραφειοκράτης καρεκλοκένταυρος που πληρώνουμε όλοι οι του ιδιωτικού τομέα για να μας βασανίζει.


H λίγη ΑΕΚ και η καραμέλα που έλιωσε - to10.gr\nΑρχική / ΔΕΚΑΡΙΑ / H λίγη ΑΕΚ και η καραμέλα που έλιωσε\nΗ ΑΕΚ έχασε με κάτω τα χέρια στην Τούμπα. Η Ένωση παρουσιάστηκε κατώτερη των περιστάσεων, εμφανίζοντας συμπτώματα που τη χαρακτήριζαν και τα προηγούμενα χρόνια. Πέρα από τα αγωνιστικά της προβλήματα που θα τα αναλύσουμε πιο κάτω, οι Κιτρινόμαυροι είχαν και ζητήματα στο κομμάτι της ψυχολογίας.\nΥπήρχαν στιγμές που οι παίκτες του ΠΑΟΚ έμπαιναν στις φάσεις πολύ πιο δυνατά και αποφασισμένα. Ενώ φάνηκε ξεκάθαρα να έχουν μεγαλύτερη αποφασιστικότητα για να φτάσουν στη νίκη. Η ΑΕΚ από την άλλη έδειχνε να εξαρτάται για κάτι καλό από το ματς, στις λίγες φάσεις που τις προέκυψαν. Σαν να μην πιστεύει πως μετά από μια χαμένη ευκαιρία μπορεί να δημιουργήσει άμεσα ακόμα μία.\nΑγωνιστικό το μεγαλύτερο πρόβλημα της ΑΕΚ ήταν ο άξονάς της και το δεξί άκρο της άμυνας. Ο Μισελέν αποδείχθηκε ανεπαρκής χθες, με πολλά προβλήματα. Με αποκορύφωμα την αντίδρασή του στη φάση του πέναλτι. Από εκεί και πέρα η απόφαση του Βλάνταν Μιλόγεβιτς να παρατάξει δύο χαφ, έναντι των τριών που δεδομένα θα ξεκινούσε ο Ραζβάν Λουτσέσκου, ήταν λανθασμένη.\nΗ Ένωση δεν μπορούσε να κερδίσει τον άξονα και ο ΠΑΟΚ, από τη στιγμή που πήρε το κέντρο, πήρε και το ματς. Οι Ασπρόμαυροι παρουσιάστηκαν πιο έτοιμοι. Με μεγαλύτερη «δίψα» και πιθανότατα ένα πιο ορθολογικό πλάνο. Οι επιλογές του Λουτσέσκου τον δικαίωσαν.\nΡυθμιστές σε όλο αυτό ήταν ξεκάθαρα οι Μπίσεσβαρ, Σβαμπ. Αμφότεροι ήταν τα «κλειδιά» για να έρθει μια νίκη, που δίνει πολλά στους Θεσσαλονικείς. Πέρα από το βαθμολογικό προσπέρασμα, κατάφεραν ένα σημαντικό «χτύπημα» σε έναν εκ των φετινών ανταγωνιστών τους. Τέτοια ματς μπορούν να αποδειχθούν κομβικά στην εξέλιξη μιας σεζόν όπως η φετινής και από χθες, ο ΠΑΟΚ έχει το πάνω χέρι έναντι της ΑΕΚ.\nΚυρίως διότι ήταν πιο πειστικός. Βλέποντας κανείς το χθεσινό ματς, σίγουρα βλέπει τη ζυγαριά να γέρνει υπέρ των Ασπρόμαυρων έναντι της Ένωσης και για φέτος. Διότι πλέον είναι σαφές πως οι Θεσσαλονικείς έχουν πάρει τον αέρα των Κιτρινόμαυρων για τα καλά τα τελευταία χρόνια.\nΤουλάχιστον χθες έλιωσε οριστικά η καραμέλα σχετικά με το περιβόητο ματς του 2018. Η φάση στο γκολ του Βαρέλα που ακυρώθηκε τότε, είναι αντίστοιχη με εκείνη που είδαμε τώρα, στο τέρμα του Μοχαμαντί. Πολύ σωστά υπενθύμισε ο Σιμόες στον Λουτσέσκου την τότε αντίδρασή του και τα όσα είχε πει ο Ρουμάνος. Ορθώς ακυρώθηκε εκείνο το γκολ, ορθώς και το τωρινό. Αυτός είναι ο κανονισμός παιδιά και δεν μπορούμε να τον ερμηνεύουμε κατά το δοκούν.


Πόσες θερμίδες έχει ένα μήλο με και χωρίς την φλούδα | Offsite\nΠόσες θερμίδες έχει ένα μήλο με και χωρίς την φλούδα\nΤα μήλα είναι από τα πιο δημοφιλή φρούτα στον κόσμο\nΤο μήλο είναι ο καρπός του δέντρου της οικογένειας Malus domestica, με καταγωγή από την Κεντρική Ασία.\nΤο μήλο είναι πλούσιο σε φυτικές ίνες, βιταμίνη C και διάφορα αντιοξειδωτικά. Είναι επίσης πολύ χορταστικό, λαμβάνοντας υπόψη τις χαμηλές θερμίδες του. Μελέτες δείχνουν ότι η κατανάλωση μήλων μπορεί να έχει πολλαπλά οφέλη για την υγεία.\nΤατουάζ: Πόσο ασφαλή είναι για την υγεία μας\n3η χαμηλότερη μείωση στην ΕΕ σε επιβατικές πτήσεις είχε η Κύπρος\nΣυνήθως τρώγεται ωμό, αλλά ένα μήλο μπορεί να χρησιμοποιηθούν σε διάφορες συνταγές, χυμούς και ποτά. Υπάρχει σε αφθονία ποικιλιών, χρωμάτων και μεγεθών.\nΠόσες θερμίδες έχει το μήλο\nΈνα μετρίου μεγέθους φρούτο έχει περίπου:\n61 θερμίδες χωρίς την φλούδα\n72 θερμίδες με την φλούδα\nΓενικά υπάρχουν περίπου 52 θερμίδες ανά 100 γραμμάρια μήλου.\nΕίναι λογικό ότι οι θερμίδες ποικίλλουν ανάλογα με τον τύπο του μήλου, αλλά κατά μέσο όρο εμπίπτουν στις παραπάνω μετρήσεις.\nΥδατάνθρακες στα μήλα\nΠαρά την υψηλή περιεκτικότητά του σε υδατάνθρακες και ζάχαρη, το μήλο έχει χαμηλό γλυκαιμικό δείκτη και κυμαίνεται μεταξύ 29-44.\nΟ γλυκαιμικός δείκτης μιας τροφής είναι ένα μέτρο του τρόπου με τον οποίο αυτή επηρεάζει την αύξηση των επιπέδων σακχάρου στο αίμα μετά την κατανάλωσής της. Οι χαμηλές τιμές συνδέονται με διάφορα οφέλη για την υγεία. Λόγω του υψηλού αριθμού τους σε φυτικές ίνες και πολυφαινόλες, τα φρούτα έχουν συχνά χαμηλό γλυκαιμικό δείκτη.\nΤα μήλα είναι πολύ πλούσια σε φυτικές ίνες. Ένα μόνο μήλο (100 γραμμάρια) περιέχει περίπου 4 γραμμάρια φυτικών ινών, που αντιστοιχεί στο 17% της Συνιστώμενης Ημερήσιας Πρόσληψης (DV).\nΈνα μέρος των ινών τους προέρχεται από αδιάλυτες και διαλυτές ίνες που ονομάζονται πηκτίνη. Οι διαλυτές φυτικές ίνες συνδέονται με πολλά οφέλη για την υγεία, εν μέρει επειδή τροφοδοτούν τα φιλικά βακτήρια στο έντερο.\nΟι φυτικές ίνες μπορεί επίσης να βοηθήσουν στη βελτίωση της πληρότητας και να προκαλέσουν απώλεια βάρους, ενώ μειώνουν τα επίπεδα σακχάρου στο αίμα και ενισχύουν την λειτουργία του πεπτικού συστήματος.\nΒιταμίνες και μεταλλικά στοιχεία στο μήλο\nΤα μήλα διαθέτουν πολλές βιταμίνες και μέταλλα, αν και όχι σε υψηλές ποσότητες. Ωστόσο, ένα μήλο είναι συνήθως καλή πηγή βιταμίνης C.\nΒιταμίνη C: Ονομάζεται και ασκορβικό οξύ. Αυτή η βιταμίνη είναι ένα κοινό αντιοξειδωτικό στα φρούτα. Είναι ένα απαραίτητο διατροφικό συστατικό που έχει πολλές σημαντικές λειτουργίες στον οργανισμό.\nΚάλιο: Το κύριο μέταλλο στο μήλο, το κάλιο μπορεί να ωφελήσει την υγεία της καρδιάς, όταν καταναλώνεται σε υψηλές ποσότητες.\nΤο μήλο είναι πλούσιο σε διάφορες αντιοξειδωτικές φυτικές ενώσεις, οι οποίες ευθύνονται για πολλά από τα οφέλη υγείας. Αυτές οι ενώσεις περιλαμβάνουν:\nΚερσετίνη: Μια θρεπτική ουσία που υπάρχει σε πολλά φυτικά τρόφιμα. Μπορεί να έχει αντιφλεγμονώδη, αντιικά, αντικαρκινικά και αντικαταθλιπτικά αποτελέσματα, σύμφωνα με μελέτες σε ζώα.\nΚατεχίνη: Ένα φυσικό αντιοξειδωτικό, που υπάρχει επίσης σε μεγάλες ποσότητες στο πράσινο τσάι. Έχει αποδειχθεί ότι βελτιώνει την λειτουργία του εγκεφάλου και των μυών σε μελέτες σε ζώα.\nΧλωρογενικό οξύ: Βρίσκεται επίσης στον καφέ. Έχει βρεθεί ότι μειώνει το σάκχαρο στο αίμα και προκαλεί απώλεια βάρους σε ορισμένες μελέτες.\nΠηγές: https://www.healthline.com, https://www.fatsecret.com


31ebdomades: Αλκυονίδες μέρες*\nΜαργαρίτα 30/6/14 18:17\nΠολύ ωραίο το κείμενο και πραγματικά περιέχει πράγματα που σε λίγες σελίδες στο διαδίκτυο βρίσκεις, τόσο απλά γραμμένα...\nΜένω Καισαριανή σχεδόν δίπλα στο κέντρο παιδιού και δεν είχα την παραμικρή ιδέα για την δράση αυτή, όταν την χρειαζόμουν... Που είναι η ενημέρωση;\nΕίμαι σίγουρη ότι ομάδες υπάρχουν πολλές... ποιος τις γνωρίζει όμως;\nUnknown 30/6/14 19:28\nΗ δράση αυτή μόλις ξεκίνησε, οπότε δεν είναι τόσο φάουλ που δεν την γνώριζες και απ' ότι έχω δει έχει δημοσιευτεί και σε μεγάλες εφημερίδες. Το σωστό βέβαια θα ήταν να κοινοποιούνται όλα αυτά σε όλα τα μαιευτήρια, πράγμα που δεν ξέρω αν γίνεται. Αυτό που ξέρω είναι ότι το διαδίκτυο καλύπτει πλέον ένα ευρύ φάσμα πληροφόρησης, ίσως καλύτερα από τα παραδοσιακά μέσα και πληρέστερα από τους αρμόδιους φορείς. Οπότε τώρα ξέρεις πού να ψάξεις τι...


Alter radio - Ο Τομ Χανκς έγραψε βιβλίο\nΕίστε εδώ:Home Ειδήσεις Πρόσωπα Ο Τομ Χανκς έγραψε βιβλίο\nΟ Τομ Χανκς έγραψε βιβλίο\nΑπό Alter newsroom Δημοσιευμένο 23 Νοεμβρίου, 2018\nΓνωστός για την ειλικρίνεια και την ευαισθησία του ως ηθοποιός, ο Τομ Χανκς μεταφέρει και τα δύο αυτά χαρακτηριστικά στη γραφή του. Κινούμενο εναλλάξ μεταξύ του παιγνιώδους, του συγκινητικού και, περιστασιακά, του μελαγχολικού, το «Ασυνήθιστα στοιχεία» είναι ένα βιβλίο που θα χαροποιήσει και ταυτόχρονα θα ξαφνιάσει τα εκατομμύρια των θαυμαστών του. Επιπλέον τον καθιερώνει ως μια καλοδεχούμενη και υπέροχη νέα φωνή της σύγχρονης μυθοπλασίας, μια φωνή που χώνεται διορατικά κάτω από την επιφάνεια της φιλίας, της οικογένειας, της αγάπης και της φυσιολογικής, καθημερινής συμπεριφοράς.\nΜία πυρετική, αστεία σεξουαλική σχέση μεταξύ δύο φίλων. Ένας βετεράνος του Β΄ Παγκοσμίου πολέμου που αντιμετωπίζει τα συναισθηματικά και σωματικά τραύματά του.\nΈνας ηθοποιός δεύτερης διαλογής που βρίσκεται ξαφνικά στα φώτα της δημοσιότητας και μια χαοτική περιοδεία δημοσιογραφικής προώθησης. Ένας αρθρογράφος στην εφημερίδα μιας μικρής πόλης, με απαρχαιωμένες απόψεις για τον σύγχρονο κόσμο. Μια γυναίκα που προσαρμόζεται στη ζωή μετά το διαζύγιο, σε μια καινούρια γειτονιά. Τέσσερις φίλοι που πάνε μέχρι τη Σελήνη και επιστρέφουν, με έναν πύραυλο κατασκευασμένο στην πίσω αυλή ενός σπιτιού. Ένας έφηβος σέρφερ που ανακαλύπτει τυχαία την κρυφή ζωή του πατέρα του.\nΠρόκειται για ορισμένους από τους ανθρώπους και τις καταστάσεις που διερευνά ο Τομ Χανκς στο πρώτο του έργο μυθοπλασίας, μια συλλογή διηγημάτων που αναλύουν με εξαιρετική τρυφερότητα, χιούμορ και οξυδέρκεια την ανθρώπινη κατάσταση και τα πάσης φύσεως ελαττώματά της. Τα διηγήματα έχουν έναν συνδετικό κρίκο: στο καθένα, μια γραφομηχανή διαδραματίζει κάποιο ρόλο, άλλες φορές περιθωριακό, άλλες κεντρικό. Για πολλούς, οι γραφομηχανές αντιπροσωπεύουν ένα επίπεδο μαστοριάς, ομορφιάς και μοναδικότητας, που απαντάται όλο και πιο σπάνια στον σύγχρονο κόσμο. Στα διηγήματά του, ο Χανκς φτάνει με κομψότητα σε αυτό το αντάξιο μιας γραφομηχανής επίπεδο.\nΟ Τομ Χανκς είναι ηθοποιός, σεναριογράφος, σκηνοθέτης και παραγωγός. Κείμενά του\nέχουν δημοσιευτεί στους New York Times, στο Vanity Fair και στο The New Yorker. Αυτή είναι η πρώτη συλλογή διηγημάτων του.\nΠερισσότερα σε αυτή την κατηγορία: Προηγούμενο Μάρω Κοντού: " Η Γερονικολού είναι καλύτερη από την Αλίκη" Επόμενο Τι λένε τα αρχεία του FBI για τον Μάικλ Τζάκσον και την παιδεραστία (ΦΩΤΟ)


Κλείνει ιδανικά το ρόστερ του ο Υδραϊκός με την απόκτηση του Πρέκα! - Aquafeed24\nΑρχική Water Polo Κλείνει ιδανικά το ρόστερ του ο Υδραϊκός με την απόκτηση του Πρέκα!\nΚλείνει ιδανικά το ρόστερ του ο Υδραϊκός με την απόκτηση του Πρέκα!\nΟ σχεδιασμός του Υδραϊκού για τη νέα αγωνιστική περίοδο ξεκίνησε νωρίς και ολοκληρώθηκε με γοργές διαδικασίες, με στόχο ο Μάκης Βολτυράκης να έχει στα χέρια του ένα δυνατό υλικό για την επερχόμενη και πολύ ανταγωνιστική Α1 ανδρών.\nΤο κομμάτι που κλείνει το παζλ του Υδραϊκού για τη νέα σεζόν είναι και… ιδανικό, καθώς ο ΥΝΟ έφθασε στην απόκτηση του Μάνου Πρέκα, νταμπλούχου Ελλάδας με τον Ολυμπιακό. Ο πρώην «ερυθρόλευκος» αποτελεί αναβάθμιση για το ρόστερ του Υδραϊκού και είναι δεδομένο ότι θα αποτελέσει από τους πρωταγωνιστές της ομάδας του χρόνου.\nΟ Πρέκας αγωνίζεται στην περιφέρεια και με τις ικανότητες του στο σκοράρισμα θα βοηθήσει τα μέγιστα τον ΥΝΟ, ενώ επιστρέφει σε γνώριμα λημέρια, καθώς έχει αγωνιστεί ξανά στο παρελθόν με το σκουφάκι του Υδραϊκού.\nΑυτοί ανανέωσαν με τον Υδραϊκό!\nΠροηγούμενο άρθροΟ COVID-19 διαλύει τα όνειρα της Εθνικής ομάδας – Η συγκινητική ανάρτηση της Φραγκάκη\nΕπόμενο άρθροΕΛΛΗΝΙΚΟ ΠΑΡΑΜΥΘΙ! Στους 4 των Ολυμπιακών Αγώνων η ΕΛΛΑΔΑ!


Κίνα: Αυξάνονται τα κρούσματα κορονοϊού στο Πεκίνο, οι κάτοικοι φοβούνται lockdown αλά Σανγκάη - kaliterilamia.gr -->\nHome »Unlabelled » Κίνα: Αυξάνονται τα κρούσματα κορονοϊού στο Πεκίνο, οι κάτοικοι φοβούνται lockdown αλά Σανγκάη\nHome / Unlabelled / Κίνα: Αυξάνονται τα κρούσματα κορονοϊού στο Πεκίνο, οι κάτοικοι φοβούνται lockdown αλά Σανγκάη\nΟι κάτοικοι εκφράζουν την έντονη αντίδρασή τους σε αυτό το μέτρο, το οποίο επικρίνουν στα μέσα κοινωνικής δικτύωσης, φοβούμενοι ότι θα παγιδευτούν στα κτίρια. Η αγανάκτησή τους και ο η ανησυχία τους ενισχύθηκαν ακόμη περισσότερο όταν το Σάββατο ξέσπασε πυρκαγιά σε ένα κτίριο κατοικιών.\nΣήμερα το πρωί στο Πεκίνο σχηματίζονταν ουρές εκατοντάδων ανθρώπων οι οποίοι περίμεναν για να υποβληθούν σε διαγνωστικό τεστ. Το υπουργείο Υγείας ανακοίνωσε σήμερα 19 νέα κρούσματα covid-19 στο Πεκίνο. Από την Παρασκευή έχουν εντοπιστεί στην κινεζική πρωτεύουσα 47 κρούσματα, περισσότερα από τα μισά στη συνοικία Τσαογιάνγκ.\n«Το τρέχον ξέσπασμα στο Πεκίνο εξαπλώνεται σιωπηλά από άγνωστες ακόμη πηγές και μεταδίδεται γρήγορα», προειδοποίησε αξιωματούχος των δημοτικών αρχών.\nΟι αρχές της Τσοαγιάνγκ τόνισαν ότι η κατάσταση είναι «σοβαρή και δύσκολη» και ότι πρέπει να ληφθούν έκτακτα μέτρα για να ανασχεθεί η εξάπλωση του κορονοϊού.\nΟι κάτοικοι του Πεκίνου, φοβούμενοι επανάληψη του σεναρίου της Σανγκάης, σπεύδουν μαζικά στα σούπερ μάρκετ για να προμηθευτούν είδη πρώτης ανάγκης ή κάνουν μαζικές παραγγελίες στο διαδίκτυο. Προς το παρόν στην κινεζική πρωτεύουσα δεν παρατηρείται έλλειψη φρέσκων προϊόντων ή ειδών πρώτης ανάγκης.\nfrom Dnews: Τελευταία νέα και ειδήσεις https://ift.tt/PmDo5rF


Ανήλικη ιερόδουλη: «Μετά το σεξ με πετάνε βίαια στο δρόμο» - Mothersblog.gr\nΑνήλικη ιερόδουλη: «Μετά το σεξ με πετάνε βίαια στο δρόμο»\nΣοκ και ανατριχίλα στην παγκόσμια κοινότητα, προκαλούν οι ιστορίες ανήλικων ιερόδουλων στη Βραζιλία. Οι μαρτυρίες εντεκάχρονων και δωδεκάχρονων κοριτσιών, που μπλέχτηκαν στα δίχτυα της πορνείας, κάνουν το γύρο του κόσμου.\nΟ Ματ Ρόπερ, δημοσιογράφος μαζί με τη γυναίκα του, έχουν αφιερώσει τη ζωή τους στην προστασία αυτών των κοριτσιών. Θα διαβάσετε παρακάτω τις σοκαριστικές μαρτυρίες των ανήλικων ιεροδουλων, έτσι όπως τις μετέφερε ο ίδιος ο Ρόπερ στη Daily Mail. Μαρτυρίες που θα σας συγκλονίσουν.\n«Μόλις τελειώσουμε το σεξ με πετάνε από το αμάξι. Άλλοι με βγάζουν ευγενικά και άλλοι με πετάνε», λέει η μόλις 11 χρόνων Λεϊλά, η οποία εκδίδεται καθημερινά στον παράδρομο του μεγαλύτερου αυτοκινητοδρόμου της Βραζιλίας, τον BR-116. «Άλλες φορές με κατεβάζουν ευγενικά και άλλες με πετάνε βίαια στο τσιμέντο. Όμως παίρνω αρκετά χρήματα, 25 ρεάλ Βραζιλίας δηλαδή κάτι λιγότερο από 8 ευρώ», συμπληρώνει.\nΗ μητέρα της την εγκατέλειψε και στο κύκλωμα της παιδικής πορνείας την έβαλαν οι γείτονές της. Η ίδια μάλιστα αναφέρει ότι ζει από θαύμα καθώς είχε μείνει έγκυος και σε ένα μεγάλο καυγά τη μαχαίρωσαν στο λαιμό.\nΚαι δεν είναι η μόνη που είναι παγιδευμένη σε αυτόν τον εφιάλτη που δεν έχει τέλος. Η Μάρα είναι μία 16χρονη που έμεινε έγκυος από τον βιαστή της, που δεν ήταν άλλος από τον σπιτονοικοκύρη της.\nΟ Ματ Ρόπερ και η σύζυγός του έχουν φτιάξει ένα φιλανθρωπικό ίδρυμα, ώστε να πηγαίνουν εκεί όσα κορίτσια έχουν ανάγκη να προστατευτούν. Το αποκαλούν το ροζ σπίτι και νιώθουν ασφάλεια. Είναι εκεί όσες θέλουν να σταθούν και πάλι στα πόδια τους, μετά από αυτό το φρικιαστικό πέρασμα στα εφιαλτικά μονοπάτια της παιδικής πορνείας.


Μάξιμος στο ν/σ για ζώα συντροφιάς: Ούτε οι γάτες "εφτάψυχες" ούτε τα σκυλιά καταδικασμένα σε "σκυλίσια ζωή" - iFarsala\nΔιαδρομήΑρχική»Πολιτική»Λάρισα»Μάξιμος στο ν/σ για ζώα συντροφιάς: Ούτε οι γάτες “εφτάψυχες” ούτε τα σκυλιά καταδικασμένα σε “σκυλίσια ζωή”\nΜάξιμος στο ν/σ για ζώα συντροφιάς: Ούτε οι γάτες “εφτάψυχες” ούτε τα σκυλιά καταδικασμένα σε “σκυλίσια ζωή”\nΤετάρτη, 08/09/2021, 18:30 Λάρισα\n«Αναμφίβολα πρόκειται για μια πρωτοβουλία που αφορά ένα τεράστιο τμήμα της κοινωνίας μας, στην ουσία όλους όσοι έχουν ζώα συντροφιάς, κυρίως σκύλους και γάτες. Αλλά εμμέσως αφορά εν γένει το σύνολο της ελληνικής κοινωνίας, υπό την έννοια ότι στόχος είναι η ανάπτυξη μιας διαφορετικής φιλοζωικής κουλτούρας, η οποία θα είναι απαλλαγμένη από δυσάρεστες και επώδυνες ενίοτε συμπεριφορές προς τους τετράποδους φίλους μας». Τα παραπάνω τόνισε ο πρόεδρος της Διαρκούς Επιτροπής Δημόσιας Διοίκησης, Δημόσιας Τάξης και Δικαιοσύνης της Βουλής, βουλευτής Λαρίσης της Νέας Δημοκρατίας, κ. Μάξιμος Χαρακόπουλος κατά την εισηγητική του ομιλία στην έναρξη της συζήτησης στην κοινοβουλευτική επιτροπή που προεδρεύει του νομοσχεδίου του υπουργείου Εσωτερικών για το «Νέο πλαίσιο για την ευζωία των ζώων συντροφιάς».\nΣυνεισφορά ζώων συντροφιάς στην ψυχική υγεία\nΟ Θεσσαλός πολιτικός, παρουσία του αναπληρωτή υπουργού Εσωτερικών κ. Στέλιου Πέτσα, υπογράμμισε ότι «πέρα από άλλες ικανότητες φύλαξης ή εξόντωσης τρωκτικών -που ήταν ιδιαίτερα σημαντικές στο παρελθόν- η συνεισφορά των ζώων συντροφιάς στην ψυχική υγεία του ανθρώπου είναι ανεκτίμητη. Η αφοσίωση στους ανθρώπους που τα φροντίζουν, η ανυστερόβουλη αγάπη τους, γεμίζουν με χαρά και ηρεμία μικρούς και μεγάλους. Αυτή η ιδιαίτερη σχέση και η προσφορά των ζώων τα αναβίβασε σε κάποιους αρχαίους πολιτισμούς ακόμη και σε ένα επίπεδο ιερότητας. Θεωρώ, λοιπόν, ότι δεν θα ήταν σχήμα λόγου αν λέγαμε ότι και ο σύγχρονος πολιτισμός μας κρίνεται ως προς το ποιοτικό του περιεχόμενο από τη στάση που τηρούμε οι άνθρωποι απέναντι στα ζώα.\nΔυστυχώς, ακόμη και σήμερα βλέπουν το φως της δημοσιότητας βάρβαρες συμπεριφορές εναντίον ανυπεράσπιστων σκύλων ή γατιών, που δολοφονούνται, ενίοτε με μαρτυρικό τρόπο. Ούτε οι γάτες είναι “εφτάψυχες” για να βασανίζονται από κάποιους που βγάζουν επάνω τους αρρωστημένα ένστικτα, ούτε τα σκυλιά πρέπει να είναι καταδικασμένα σε “σκυλίσια ζωή”. Τέτοιες συμπεριφορές πρέπει να εκλείψουν δια παντός».\nΕξάπλωση των αδέσποτων\nΟ πρόεδρος της αρμόδιας επιτροπής τόνισε, επίσης, ότι «πρέπει να εκλείψει -και τώρα είναι η κατάλληλη στιγμή για να ξεκινήσουμε- η αδιαφορία στην εξάπλωση των αδέσποτων. Ιδιαίτερα όταν η κατάσταση αυτή οφείλεται στην εσκεμμένη απομάκρυνση από τους ιδιοκτήτες τους. Οι εικόνες με τα σκυλάκια και τα γατάκια που αφήνονται στη τύχη τους, γιατί οι ιδιοκτήτες τους βαρέθηκαν να ασχολούνται, είναι γροθιά στο στομάχι και θέαμα ανάρμοστο σε μια κοινωνία που θέλει να θεωρείται προοδευμένη. Πρόσφατα, αγέλη αδέσποτων σκύλων έγινε φόβος και τρόμος για τους ηλικιωμένους κατοίκους σε χωριό της Λάρισας που φοβόντουσαν, όπως γράφτηκε, να κυκλοφορήσουν στους δρόμους του οικισμού.\nΌπως είχε επισημάνει ο γνωστός διανοούμενος Χρόνης Μίσσιος στην ιστορική σειρά ντοκιμαντέρ για τα ζώα, “Το Βλέμμα”, που προβαλλόταν πριν από χρόνια από την ελληνική τηλεόραση: “Τα ζώα δεν είναι ούτε παιχνίδια για να παίζουμε και ύστερα να τα πετάμε όταν βαρεθούμε, ούτε εργαλείο. Είναι συνταξιδιώτες μας σε αυτόν τον αέναο κύκλο της ζωής και οφείλουμε να σεβαστούμε τα δικαιώματά τους στη ζωή και την προσωπικότητά τους”.\nΤο νομοσχέδιο που συζητούμε καλείται να δώσει απαντήσεις σε αυτά τα προβλήματα. Από την προστασία της ευζωίας των ζώων συντροφιάς και την αυστηροποίηση του πλαισίου ελέγχου και κυρώσεων, μέχρι την αποτελεσματική διαχείριση των αδέσποτων ζώων με την ουσιαστική εμπλοκή της τοπικής αυτοδιοίκησης. Ευελπιστώ ότι στις συνεδριάσεις της Επιτροπής θα ακουστούν πολλές χρήσιμες προτάσεις -όχι μόνο από τις πολιτικές δυνάμεις αλλά και από τους εκπροσώπους των φορέων της κοινωνίας των πολιτών- σε μια ανοικτή συζήτηση, όπου κάθε συμβολή είναι απαραίτητη».


Αλλαγή βάρδιας | Amagi Radio\nΚυρ, 01/29/2017 - 15:35\nΓια τον Τραμπ, τη δημοκρατία, τη δικαιοσύνη και τα δικαιώματα τα έχουν γράψει άλλοι, καλύτερα από εμένα. Όμως εδώ και λίγες ημέρες, που επιβεβαιώνεται πλέον ότι ο άνθρωπος αυτός θα είναι παράγοντας μη προβλέψιμης έντασης και ανατροπής γεωπολιτικών σταθερών στον πλανήτη, δύο είναι τα πράγματα που με ανησυχούν.\nΤο πρώτο είναι η επίδραση του φαινομένου Τραμπ στους ψηφοφόρους στην Ευρώπη. Η ανοησία χρειάζεται ένα μικρό μόνο σκούντηγμα για να γίνει ξεδιαντροπιά, η αντίδραση για να γίνει θυμωμένος φανατισμός. Η εκλογή αυτού του ανθρώπου και η εμφατική εφαρμογή της πολιτικής του είναι το δικό τους «Yes, we can!» των όχλων της Ευρώπης. Ξέρουν τώρα ότι, αν μπόρεσε να γίνει στην Αμερική, μπορεί να γίνει και στην Ευρώπη — και αυτή η αίσθηση αλλάζει πολιτικές και εκλογικές συμπεριφορές. Στη Δημοκρατία δεν έχει καθένας μας μόνο μία ισότιμη ψήφο. Έχει και την ένταση της φωνής του, τη μικρή ή μεγαλύτερη επιρροή στον κοινωνικό του κύκλο, την ένταση της ενασχόλησής του. Η εκλογή και η διακυβέρνησή του θα δίνουν έναν πειστικό λόγο σε ακόμη περισσότερους να απελευθερώνουν σιωπηλά πολιτικά ένστικτα που νομίζαμε ότι είναι περιθωριακά ενώ ήταν απλά κατασιγασμένα, και να τα διεκδικούν πολιτικά. Όταν εκλείψει ο ρυθμιστικός παράγοντας της ντροπής —και ο Τραμπ, ο κατεξοχήν ξεδιάντροπος, αυτό ακριβώς έκανε—, οι αλλαγές στις κοινωνίες είναι απρόβλεπτες και μη γραμμικές, ειδικά όταν ξεπεράσουν το κατώφλι της κρίσιμης μάζας.\nΤο δεύτερο αφορά εμάς. Η καμπή της ιστορίας που ζούμε μας βρίσκει ανέτοιμους, απροετοίμαστους, κουρασμένους και με μηδενικές ανοχές και αντοχές, ως κράτος, ως οικονομία και ως κοινωνία. Η Ελλάδα είναι εξευτελισμένη, αδύναμη και χωρίς σεβασμό από φίλους και εχθρούς, η κοινωνία της παγωμένη και απογοητευμένη και δεν έχει καν την οικονομική αντοχή για να αντέξει οποιαδήποτε απρόβλεπτη αλλαγή στο οικονομικό ή πολιτικό περιβάλλον της. Σε αυτές τις συνθήκες, έχουμε εμπιστευτεί τις τύχες μας σε μια κυβέρνηση από ανήμπορα, φαιδρά ανθρωπάκια που δεν έχουν ούτε την ικανότητα, ούτε την προσωπική προπαρασκευή, ούτε τον πνευματικό εξοπλισμό να κρίνουν και να κατανοήσουν τι συμβαίνει στον κόσμο, πόσο δε μάλλον να αντιδράσουν. Κινδυνεύουμε να γίνουν οι μοιραίοι της Ιστορίας μας, όπως τόσες άλλες φορές που ασήμαντοι και ανόητοι έτυχαν στη βάρδια στην γέφυρα του σκάφους.\nΕπείγει να αλλάξει αυτή η βάρδια.\nΓρηγόρης Φαρμάκης / Ντόναλντ Τραμπ / ΗΠΑ / ΣΥΡΙΖΑ


zoornalistas: Μισό ρεπορτάζ...\nMε τους συναδέλφους του σε κάποια ενημερωτικά σάιτ τα έβαλε ο πολιτικός συντάκτης Δημήτρης Τερζής της Εφημερίδας των Συντακτών. Αφορμή το αποκλειστικό ρεπορτάζ της ΕφΣυν για την υποβολή παραίτησης της υφυπουργού προστασίας του Πολίτη Κατερίνας Παπακώστα, η οποία δεν έγινε δεκτή.\nΗ ΕφΣυν δημοσίευσε και μια από τις απειλητικές φωτογραφίες με λιωμένα κεφάλια γυναικών που εστάλησαν στο γραφείο της υφυπουργού. Η Παπακώστα..\nδήλωσε παραίτηση γιατί δεν επιθυμούσε να συγχέονται το όνομά της και η κοινοβουλευτική της παρουσία με θέματα «ανταλλαγής» όπως τα προτάσσει η αντιπολίτευση.\nΟ Δ. Τερζής γράφει σχετικά στο fb:\nΚάποια ενημερωτικά sites έχουν αυτή τη στιγμή πρώτο ή δεύτερο θέμα την παραίτηση που υπέβαλλε η Κατερίνα Παπακώστα και που δεν έγινε δεκτή. Ήταν μια αποκλειστική είδηση που δημοσιεύεται σήμερα στηνΕφημερίδα των Συντακτών.\nΞεπερνώ την αντιδεοντολογική συμπεριφορά των συναδέλφων που δεν κάνουν καμία αναφορά στην πηγή του ρεπορτάζ και μένω σε κάτι περισσότερο σοβαρό.\nΠολλοί έσπευσαν να πουν ότι πρόκειται για μια παραίτηση-σικέ επειδή και καλά η κ. Παπακώστα απειλήθηκε τηλεφωνικά.\nΣτο σημερινή Εφ.Συν. δημοσιεύουμε μια από τις απειλητικές φωτογραφίες που έφτασαν στο γραφείο της κ. Παπακώστα. Μια φωτογραφία εξαιρετικά σκληρή. Αυτήν, οι συνάδελφοι δεν την δημοσίευσαν. Άρα το... ρεπορτάζ τους είναι μισό!


Παπαγεωργόπουλος Αντώνης: ΕΝΑΣ ΓΙΑΤΡΟΣ ΠΟΥ ΕΓΙΝΕ ΘΡΥΛΟΣ\n" Ο Φλωρινιώτης γιατρός που έγινε θρύλος στα μέτωπα του πολέμου " ...\nΟ Chris Giannou σήμερα συγκαταλέγεται στους ελάχιστους, παγκοσμίως, ιατρούς με συσσωρευμένη εμπειρία στην ιατρική, η οποία ασχολείται υπό ακραίες συνθήκες.\n«Από την εποχή που ήμουν 11 ετών ήθελα να γίνω χειρουργός στον Τρίτο κόσμο» λέει στην εφημερίδα ο Chris Giannou λίγο μετά την επιστροφή του από μια ακόμα αποστολή στην Αϊτή και την Δομινικανή Δημοκρατία, εξηγώντας τα κίνητρα που τον οδήγησαν σε αυτό το μεγάλο ταξίδι. «Αγαπάω τους ανθρώπους. Σήμερα νομίζω ότι είμαι υπεύθυνος για να διδάξω στους νέους και να δώσω γνώση. Δυστυχώς οι πόλεμοι συνεχίζονται και υπάρχουν θύματα. Η ιατρική γίνεται κάτω από ειδικές συνθήκες και το χειρουργείο πολέμου και καταστροφών είναι πολύ διαφορετικό, όταν με ελάχιστα μέσα πρέπει να ξέρεις πως θα δουλέψεις χωρίς τα εργαλεία και την τεχνολογία. Ασφαλώς θέλει κουράγιο και βέβαια και εγώ φοβάμαι. Όλοι φοβούνται, αλλά χρειάζεται να έχεις αυτοέλεγχο σε συνθήκες πολέμου», λέει.\nΑπό τον Καναδά στην Μονεμβασιά


Τα 10 καλύτερα ξενοδοχεία κοντά σε: Abashiri Prison Museum\nΤα καλύτερα ξενοδοχεία κοντά σε: Abashiri Prison Museum\n1-1 Yobito, Abashiri 099-2421, Χοκάιντο\nAbashiri Prison Museum: Διαβάστε κριτικές\n157 από 328 καταλύματα ταιριάζουν με τα φίλτρα που έχετε επιλέξει. Απαλοιφή όλων των φίλτρων\nΦίλτροΣε οποιαδήποτε απόσταση από: Abashiri Prison Museum\n3,4 χλμ. από Abashiri Prison Museum\nAbashiri: Αυτό είναι ένα από τα ξενοδοχεία που δέχτηκαν τις περισσότερες κρατήσεις τις τελευταίες 60 ημέρες.\n4,0 χλμ. από Abashiri Prison Museum\n1,7 χλμ. από Abashiri Prison Museum\n0,5 χλμ. από Abashiri Prison Museum\n3,7 χλμ. από Abashiri Prison Museum\n2-3-8 Shimmachi, Abashiri 093-0046, Χοκάιντο\n3,2 χλμ. από Abashiri Prison Museum\n3,5 χλμ. από Abashiri Prison Museum\n9,2 χλμ. από Abashiri Prison Museum\n25,1 χλμ. από Abashiri Prison Museum\n28,1 χλμ. από Abashiri Prison Museum\n34,3 χλμ. από Abashiri Prison Museum\n34,5 χλμ. από Abashiri Prison Museum\n34,1 χλμ. από Abashiri Prison Museum\n34,4 χλμ. από Abashiri Prison Museum\n34,2 χλμ. από Abashiri Prison Museum\n33,9 χλμ. από Abashiri Prison Museum\n34,0 χλμ. από Abashiri Prison Museum\n31 Hagoromomachi, Kiyosato-cho, Shari-gun 099-4405, Χοκάιντο\n34,7 χλμ. από Abashiri Prison Museum


Ν.Δένδιας: Η συνέχιση της τουρκικής παραβατικότητας δεν μπορεί να μείνει αναπάντητη - The President\nΑρχική ΠΟΛΙΤΙΚΗ Ν.Δένδιας: Η συνέχιση της τουρκικής παραβατικότητας δεν μπορεί να μείνει αναπάντητη\nΝ.Δένδιας: Η συνέχιση της τουρκικής παραβατικότητας δεν μπορεί να μείνει αναπάντητη\nΘα είμαστε αρωγοί στις προσπάθειες της Κυπριακής Δημοκρατίας για να ξαναρχίσουν οι διαπραγματεύσεις, να επιλυθεί το Κυπριακό, στη βάση του Συμβουλίου Ασφαλείας, στη βάση του ευρωπαϊκού κεκτημένου. Το όραμά μας παραμένει ένα νησί, μια νήσος ενωμένη, απαλλαγμένη από στρατεύματα κατοχής, απαλλαγμένη από αναχρονιστικές εγγυήσεις. Θα συνεχίσουμε να καταδικάζουμε τις παράνομες τουρκικές ενέργειες, δήλωσε από την Κύπρο ο υπουργός Εξωτερικών της Ελλάδας Νίκος Δένδιας, σημειώνοντας ότι σε επίπεδο ΕΕ, η συνέχιση της τουρκικής παραβατικότητας δεν μπορεί να μείνει αναπάντητη.\nΜετά την ολοκλήρωση των επαφών του με τον Κύπριο ομόλογό του Νίκο Χριστοδουλίδη στο υπουργείο Εξωτερικών στη Λευκωσία, ο κ. Δένδιας αναφέρθηκε στις εξαιρετικά συχνές επαφές του με τον κ. Χριστοδουλίδη, γεγονός που -όπως τόνισε- αντανακλά το εξαιρετικό επίπεδο συντονισμού για όλα τα θέματα που απασχολούν Κύπρο και Ελλάδα, το Κυπριακό, την περιφερειακή ασφάλεια, αλλά και τα ευρωπαϊκά ζητήματα.\n«Μου επιτρέπετε επίσης να πω ότι θεωρώ ότι η παρουσία μου σήμερα στη Λευκωσία έχει και ένα συμβολισμό. Τον περασμένο Ιούλιο βρέθηκα εδώ μία ημέρα μετά την επέτειο της τουρκικής εισβολής. Και σήμερα βρίσκομαι ξανά εδώ, μία μέρα μετά την επέτειο ανακήρυξης του ψευδοκράτους. Μια ανακήρυξη που καταδικάστηκε από το Συμβούλιο Ασφαλείας, ως κατάφωρη παραβίαση του χάρτη και των θεμελιωδών αρχών του ΟΗΕ», ανέφερε ο κ. Δένδιας και επισήμανε:\n«Αλλά δυστυχώς η Τουρκία συνεχίζει να παρανομεί. Προσπαθεί να δημιουργήσει νέα τετελεσμένα επί του εδάφους στην Αμμόχωστο, παραβιάζει πάλι τις αποφάσεις τού ΣΑ, παραβιάζει την κυριαρχία, τα κυριαρχικά δικαιώματα της Κυπριακής Δημοκρατίας με ενέργειες προκλητικές και παράνομες. Συνεχίζονται οι δηλώσεις, αλλά επίσης συνεχίζεται και η κατοχή. Και επίσης προστίθενται καινούριες παραβιάσεις. Και το τελευταίο, η εργαλειοποίηση του μεταναστευτικού. Συνέβη στον Έβρο πέρυσι, αντιγράφεται πρόθυμα από άλλους στην περιφέρεια της Ευρώπης, οι οποίοι επίσης επιχειρούν να εκβιάσουν την ΕΕ.\nΚαι βεβαίως η τουρκική και η τουρκοκυπριακή πλευρά επιμένουν να συζητείται μια λύση για το Κυπριακό εκτός του πλαισίου των σχετικών αποφάσεων του Συμβουλίου Ασφαλείας και της διεθνούς νομιμότητας, κάτι που δεν πρόκειται να συμβεί. Διότι οι προτάσεις εκτός του πλαισίου της διεθνούς νομιμότητας, δεν μπορούν να είναι αντικείμενο συζήτησης.\nΕμείς θα είμαστε αρωγοί στις προσπάθειες της Κυπριακής Δημοκρατίας για να ξαναρχίσουν οι διαπραγματεύσεις, να επιλυθεί το Κυπριακό, στη βάση του ΣΑ, στη βάση του ευρωπαϊκού κεκτημένου. Το όραμά μας παραμένει ένα νησί, μια νήσος ενωμένη, απαλλαγμένη από στρατεύματα κατοχής, απαλλαγμένη από αναχρονιστικές εγγυήσεις. Θα συνεχίσουμε να καταδικάζουμε τις παράνομες τουρκικές ενέργειες.\nΚαι χθες, τόσο ο Νίκος όσο και εγώ τονίσαμε στους Ευρωπαίους εταίρους μας ότι η συνέχιση της τουρκικής παραβατικότητας, η οποία αντιβαίνει και στις αποφάσεις του Συμβουλίου, δεν μπορεί να μείνει αναπάντητη.\nΣτο επόμενο Συμβούλιο, τον Δεκέμβρη, αναμένουμε συγκεκριμένα μέτρα για αυτήν την κατάσταση στη βάση των προτάσεων του ύπατου εκπροσώπου και της Ευρωπαϊκής Επιτροπής τις οποίες περιμένουμε πολύ σύντομα.\nΌπως έχω επανειλημμένως πει δεν έχουμε την παραμικρή τιμωρητική διάθεση απέναντι στην Τουρκία και βεβαίως δεν έχουμε την παραμικρή τιμωρητική διάθεση απέναντι στην τουρκική κοινωνία. Ευελπιστούμε ότι η Τουρκία θα ασπαστεί μια μέρα το Διεθνές Δίκαιο, θα πάψει να προωθεί μια νεο-οθωμανική, αναθεωρητική ατζέντα. Θα πάψει να έχει αποσταθεροποιητικά όνειρα. Δυστυχώς, όμως, αυτή η μέρα, δεν φαίνεται να είναι ακόμη κοντά. Ιδίως όταν κανείς βρίσκεται εδώ, στη Λευκωσία, την τελευταία διαιρεμένη πρωτεύουσα της Ευρώπης. Από τη Λευκωσία αυτό το όνειρο φαίνεται πολύ μακρινό».\nΟ υπουργός Εξωτερικών της Ελλάδας ανέφερε ότι πέραν των προκλήσεων στην περιοχή, οι κ.κ. Χριστοδουλίδης και Δένδιας συζήτησαν το θέμα της συνεργασίας τους στα πολυμερή σχήματα, των τελευταίων ημερών, με τα Ηνωμένα Αραβικά Εμιράτα, την Ιορδανία και την Αίγυπτο, καθώς και εκείνο της τετραμερούς, την Παρασκευή στην Αθήνα, ανάμεσα σε Ελλάδα, Κύπρο, Γαλλία και Αίγυπτο.\n«Προσβλέπουμε και σε άλλες συναντήσεις με άλλες χώρες της περιοχής σε πολυμερή σχήματα, όπως με το Ισραήλ, με τις χώρες των Δυτικών Βαλκανίων, ειδικά και με τη Σερβία. Σκοπός μας είναι να εξετάσουμε τις προκλήσεις για την περιφερειακή ειρήνη, την ασφάλεια, την ευημερία στη βάση των κοινών μας αξιών, στη βάση του Διεθνούς Δικαίου, στη βάση του Δικαίου της Θάλασσας.\nΗ Ελλάδα και η Κύπρος είναι βαθύτατα προσηλωμένες στο σεβασμό και στην προάσπιση του Διεθνούς Δικαίου. Επιτρέψτε μου να κλείσω με τα συγχαρητήριά μου για την εκλογή του Ανδρέα Μαυρογιάννη στην Επιτροπή του Διεθνούς Δικαίου του ΟΗΕ. Το χαρήκαμε όσο και εσείς».\nΠροηγούμενο άρθροΣυγχαρητήρια της ΠτΔ στον Χ.Χωμενίδη για το Βραβείο Ευρωπαϊκού Μυθιστορήματος\nΕπόμενο άρθροΕ.Ε.: Προσωρινή συμφωνία για τον προϋπολογισμό για το 2022\nΗ Ελλάδα έχει το απόλυτο δικαίωμα επέκτασης στα 12 ν.μ. στο Αιγαίο και πρέπει να το ασκήσει… χθες! – Γράφει ο Νικήτας Κακλαμάνης\nΕΔΔΑ: Καταδίκη της Τουρκίας για τη φυλάκιση δημοσιογράφου της Die Welt\nΝ.Δένδιας: Ελλάδα και Κροατία υπερασπιζόμαστε το Διεθνές Δίκαιο